Јован 1 NSP – یۆحەنا 1 KSS | Biblica\nЈован 1 NSP – یۆحەنا 1 KSS\nИсус – утеловљена реч\n1У почетку је био Он – Реч, и Он – Реч је био са Богом. Он – Реч био је Бог. 2Он је у почетку био са Богом.\n3Све је његовим посредством постало и ништа што је постало није постало без њега. 4У Речи је био живот и тај живот је био светлост људима. 5Светлост светли у тами, и тама је не надвлада.\n6Бог је послао човека по имену Јован. 7Он је дошао да сведочи за светлост, да сви у њу поверују. 8Јован није био светлост, него је сведочио за светлост. 9Истинита светлост, која обасјава сваког човека, дошла је на свет.\n10На свету је био, и свет је његовим посредством настао, али га свет није препознао. 11Својима је дошао, али су га његови одбацили. 12А онима који су га прихватили, дао је право да постану деца Божија, онима који верују у његово име. 13Они нису рођени ни од крви, ни од жеље тела, ни од воље мужа; њих је Бог родио.\n14Реч је постала тело и настанила се међу нама. Видели смо његову славу, славу коју има од Оца као јединорођени Син пун милости и истине.\n15Јован је сведочио за њега кличући: „За мном долази онај који је изнад мене, јер је постојао пре мене.“ 16Из пунине његове милости сви смо примили милост на милост, 17јер је Закон дат преко Мојсија, а милост и истина наступише посредством Исуса Христа. 18Бога нико никад није видео, јединорођени Бог, који је у Очевом крилу, он га је објавио.\nСведочанство Јована Крститеља\n19Ово је Јованово сведочанство. Јевреји из Јерусалима су послали к њему свештенике и Левите да га питају: „Ко си ти?“ 20Јован је признао, и није порекао, него је отворено рекао: „Ја нисам Христос.“\n21Онда су га упитали: „Па ко си онда? Јеси ли ти пророк Илија?“\n„Нисам“ – одговори Јован.\n„Јеси ли Пророк?“ – питали су га.\n„Нисам“ – одговорио је Јован.\n22Они му онда рекоше: „Реци нам ко си, да можемо да одговоримо нешто онима који су нас послали. Шта ти кажеш о себи?“\n23Он им одговори речима пророка Исаије: „Ја сам онај чији глас пустињом одзвања: ’Поравнајте пут Господњи!’“\n24Тада су га фарисејски посланици 25упитали: „Па, зашто онда крштаваш кад ниси ни Христос, ни Илија, ни Пророк?“\n26Јован им одговори: „Ја крштавам водом, али међу вама стоји један кога не познајете. 27Он долази после мене, а ја нисам достојан да одрешим ремење на његовој обући.“\n28То се догодило у Витанији, с друге стране Јордана, где је Јован крштавао.\nИсус – Јагње Божије\n29Следећег јутра је Јован видео Исуса како долази к њему, па је рекао: „Ево Јагњета Божијег које уклања грех света. 30Ово је онај о коме сам рекао: ’За мном долази човек који је изнад мене, јер је постојао пре мене.’ 31Ја нисам знао ко је то, али сам дошао да крштавам водом, да би се он објавио Израиљу.“\n32Јован је посведочио ово: „Посматрао сам како Дух силази са неба у обличју голуба и остаје на њему. 33Ја нисам знао ко је то, али онај који ме је послао да крштавам водом, рекао ми је: ’Када будеш видео да Дух силази и остаје на некоме, знаћеш да је то онај који крштава Духом Светим.’ 34И пошто сам видео, изјављујем да је он Син Божији.“\nИсусови први ученици\n35Следећег јутра је Јован опет био тамо са двојицом својих ученика. 36Видевши Исуса како пролази онуда, рекао је: „Ево Јагњета Божијег!“\n37Када су она два Јованова ученика то чула, кренуше за Исусом. 38Исус се осврнуо и опазио да она двојица иду за њим. Упитао их је: „Шта тражите?“\nОни одговорише: „Рави (што значи: ’Учитељу’), где станујеш?“\n39Исус им рече: „Дођите и видите.“\nДошли су и видели где станује, те су остатак дана провели с њим. Било је око четири после подне1,39 Дословно: око шестог часа..\n40Андрија, брат Симона Петра, био је један од оне двојице који су пошли за Исусом након што су чули шта је Јован рекао. 41Он је прво нашао свога брата Симона и рекао му: „Нашли смо Месију“ (што значи: „Христа“).\n42Онда га је одвео к Исусу. Када га је видео, Исус је рекао: „Ти си Симон, син Јованов, али зваћеш се ’Кифа’ (што значи: ’Петар’1,42 Име Петар долази од грчке речи петрос што значи стена.).“\nИсус позива Филипа и Натанаила\n43Следећег јутра Исус је одлучио да иде у Галилеју. Нашао је Филипа и рекао му: „Пођи за мном!“\n44Филип је био из Витсаиде. Андрија и Петар су били из истог места. 45Филип је нашао Натанаила и рекао му: „Нашли смо онога о коме је Мојсије писао у Закону и о коме су писали Пророци. То је Исус, син Јосифов из Назарета.“\n46Натанаил рече: „Може ли ишта добро да дође из Назарета?“\nФилип му одговори: „Дођи и види.“\n47Исус је видео Натанаила како му иде у сусрет, па је рекао за њега: „Ево правог Израиљца у коме нема преваре.“\n48Натанаил га упита: „Одакле ме познајеш?“\nИсус му одговори: „Пре него што те је Филип позвао, видео сам те под смоквом.“\n49Натанаил му одговори: „Рави1,49 На арамејском и јеврејском Учитељу., ти си Син Божији, ти си Цар Израиљев!“\n50Исус му рече: „Верујеш зато што сам ти рекао да сам те видео под смоквом. Видећеш и веће ствари од овог.“ 51Још рече: „Заиста, заиста вам кажем: видећете отворено небо и анђеле Божије како узлазе и силазе ка Сину Човечијем.“\nNSP : Јован 1\n1لە سەرەتادا، وشەکە1:1 وشەکە: لە زمانی یۆنانی پێی دەگوترێت لۆگۆس کە واتایەکی فراوانی هەیە، زۆرتر بە واتای دانایی خودا یان پەیامی خودا دێت. بڕوانە 1:14 و عیبرانییەکان 11:3 و زەبوورەکان 33:6 و پەیدابوون 1:5. هەبوو، وشەکە لەلای خودا بوو، وشەکە خۆی خودا بوو. 2ئەو لە سەرەتاوە لەلای خودا بوو. 3هەموو شتێک بەو بەدیهاتووە، بێ ئەو هیچ شتێک بەدی نەهاتووە لەوانەی کە بەدیهاتوون. 4وشەکە سەرچاوەی ژیان بوو، ژیانەکەش ڕووناکی مرۆڤ بوو، 5ڕووناکییەکەش لە تاریکیدا دەدرەوشێتەوە و تاریکییەکە بەسەریدا زاڵ نەبووە1:5 وشە یۆنانییەکە دوو واتای هەیە: (1) زاڵبوون؛ (2) تێگەیشتن..\n6مرۆڤێک هات کە خودا ناردبووی، ناوی یەحیا بوو. 7ئەو بۆ شایەتی هات، تاکو شایەتی بۆ ڕووناکییەکە بدات، بۆ ئەوەی هەمووان لە ڕێگەی ئەوەوە باوەڕ بهێنن. 8ئەو ڕووناکییەکە نەبوو، بەڵکو هات تاکو شایەتی بۆ ڕووناکییەکە بدات.\n9ئەو ڕووناکییە ڕاستەقینەیەی کە بەسەر هەموو مرۆڤێکدا دەدرەوشێتەوە، دەهاتە جیهان. 10ئەو لە جیهاندا بوو، جیهانیش بەو بەدیهات، کەچی جیهان نەیناسی. 11ئەو بۆ لای گەلەکەی هات بەڵام ئەوان پێشوازییان لێ نەکرد. 12لەگەڵ ئەوەشدا هەموو ئەوانەی پێشوازییان لێکرد، ئەوانەی باوەڕیان بە ناوی هێنا، مافی پێدان ببنە ڕۆڵەی خودا، 13ئەوانەی نە بە سروشت لەدایک بوون، نە بە خواستی مرۆڤ، نە بە ویستی پیاویش، بەڵکو لە خوداوە لەدایک بوون1:13 مەبەستی ئەوەیە کە ڕۆحی خودا کار دەکاتە سەر گیانی مرۆڤ و دەیکاتە بوونەوەرێکی نوێ، واتە دەیکاتە ڕۆڵەی خودا..\n14وشەکەش بوو بە مرۆڤ و لەنێوانماندا نیشتەجێ بوو. شکۆی ئەومان بینی، وەک شکۆی تاقانەیەک لە باوکەوە، پڕ لە نیعمەت1:14 نیعمەت: بەخششەکانی خودا بەبێ شایستەبوون، بە تایبەتی لێخۆشبوونی گوناه و ژیانی هەتاهەتایی. و ڕاستی.\n15یەحیا شایەتی بۆ دا و هاواری کرد: «ئەمە ئەوەیە کە گوتم: ئەوەی دوای من دێت پێشم کەوت، چونکە پێش من بووە.» 16لە گەنجینەی پڕیی ئەوەوە هەموومان نیعمەت لەدوای نیعمەتمان وەرگرتووە، 17چونکە تەورات لە ڕێگەی موساوە درا، بەڵام نیعمەت و ڕاستی لە ڕێگەی عیسای مەسیحەوە هات. 18هەرگیز کەس خودای نەبینیوە جگە لە کوڕە تاقانەکەی خودا، ئەوەی لە باوەشی باوکدایە، ئەو خودای دەرخست.\n19ئەمەش شایەتییەکەی یەحیایە، کاتێک ڕابەرانی جولەکەی ئۆرشەلیم کاهین1:19 کاهین: پیاوێکی ئایینی جولەکەیە کە هەڵدەستێ بە ئەرکی قوربانی کردن لەناو پەرستگا و فێرکردنی خەڵک. و لێڤییان1:19 تیرەیەکی جولەکە بوون، ئەرکی خزمەتکردنی پەرستگایان لە ئەستۆ بوو. ناردە لای پرسیاری لێ بکەن: «تۆ کێیت؟» 20ئەو دانی پێدا نا و نکۆڵی نەکرد، بەڵکو گوتی: «من مەسیحەکە1:20 بە زمانی عیبری پێی دەگوترێ مەشیخ یان مەشیح. بە زمانی یۆنانی دەبێتە کریستۆس، کە بە واتای (دەستنیشانکراو) لەلای خودا دێت کە ڕزگارکەری گەلەکەیەتی. بڕوانە یەکەم ساموئێل 16. نیم.»\n21ئینجا لێیان پرسی: «ئەی کێیت؟ ئەلیاسی؟»\nگوتی: «نا، ئەو نیم.»\n«ئەی تۆ پێغەمبەرەکەی1:21 پێغەمبەرەکە: ئەو پێغەمبەرەیە کە موسا باسی دەکات. واتە عیسا. بڕوانە دواوتار 18:15 و یۆحەنا 1:45.؟»\n22لە کۆتاییدا پێیان گوت: «باشە تۆ کێیت؟ تاکو وەڵامێک بدەینەوە ئەوانەی کە ئێمەیان ناردووە، دەربارەی خۆت چی دەڵێی؟»\n23یەحیا بە وشەکانی ئیشایای پێغەمبەر وەڵامی دانەوە و گوتی: «[من ئەو کەسەم کە لە چۆڵەوانی هاوار دەکات: ”ڕێگا بۆ هاتنی یەزدان ئامادە بکەن.“1:23 ئیشایا 40:3.]»\n24ئەوانەی لەلایەن فەریسییەکانەوە نێردرابوون، 25لێیان پرسی: «ئەگەر تۆ مەسیحەکە نیت و ئەلیاس نیت و پێغەمبەرەکەش نیت، ئیتر بۆچی خەڵکی لە ئاو هەڵدەکێشیت1:25 یۆنانی: باپتیزۆ، بە واتای شوشتن دێت بۆ پاکبوونەوە لە گوناه، وەک (بسمیلکردن).؟»\n26یەحیاش وەڵامی دانەوە: «من خەڵکی لە ئاو هەڵدەکێشم، بەڵام یەکێک لەنێوانتان ڕاوەستاوە کە نایناسن، 27ئەو لەدوای من دێت، من شایانی ئەوە نیم کە قەیتانی پێڵاوەکانی بکەمەوە.»\n28ئەمانە لە بێت‌عەنیا1:28 ئەم (بێت‌عەنیا)یە لە ڕۆژهەڵاتی ئوردون بوو، جیاوازە لەوەی نزیکی ئۆرشەلیم. ڕوویدا، لەوبەری ڕووباری ئوردونەوە، لەو شوێنەی یەحیا خەڵکی لە ئاو هەڵدەکێشا.\nبەرخی قوربانی خودا\n29بۆ بەیانی کاتێک یەحیا بینی عیسا بەرەو ڕووی دێت، گوتی: «ئەوەتا بەرخی خودا، ئەوەی گوناهی جیهان لادەبات! 30ئەمە ئەوەیە کە باسم کرد، پیاوێک دوای من دێت کە پێشم کەوتووە، چونکە پێش من بووە. 31منیش نەمدەناسی، بەڵام هاتووم خەڵکی لە ئاو هەڵبکێشم بۆ ئەوەی ئەو بۆ ئیسرائیل دەربکەوێت.»\n32ئینجا یەحیا شایەتی دا و گوتی: «بینیم ڕۆحی پیرۆز وەک کۆترێک لە ئاسمانەوە دەهاتە خوارەوە و لەسەری نیشتەوە. 33من نەمدەناسی، بەڵام ئەوەی منی ناردووە خەڵک لەئاوهەڵکێشم، پێی گوتم: ”ئەوەی دەیبینیت ڕۆحی پیرۆز دێتە خوارەوە و لەسەری دەنیشێتەوە، ئەو لە ڕۆحی پیرۆزتان هەڵدەکێشێت1:33 بە واتای شوشتن دێت بۆ پاکبوونەوە لە گوناه بەهۆی ڕۆحی پیرۆز..“ 34خۆم بینیم و شایەتیم دا کە ئەمە کوڕی خودایە.»\n35بۆ بەیانی دیسان یەحیا لەگەڵ دوو قوتابی خۆی ڕاوەستا بوو. 36کاتێک عیسای لە کاتی ڕۆیشتندا بینی، گوتی: «ئەوەتا بەرخی خودا!»\n37کاتێک دوو قوتابییەکە گوێیان لەوە بوو، دوای عیسا کەوتن. 38عیسا ئاوڕی دایەوە و بینی بەدوایدا دێن، لێی پرسین: «چیتان دەوێت؟»\nپێیان گوت: «ڕابی، لەکوێ دەمێنیتەوە؟» ڕابی واتە مامۆستا.\n39پێی فەرموون: «وەرن، تەماشا بکەن.»\nلەبەر ئەوە ئەوانیش ڕۆیشتن و بینییان لەکوێ دەمایەوە، ئەو ڕۆژەش لەگەڵی مانەوە، نزیکەی کاتژمێر چواری1:39 یۆنانی: کاتژمێری دە، بە کاتی یۆنانی. پاش نیوەڕۆ بوو.\n40ئەندراوسی برای شیمۆن پەترۆس، یەکێک بوو لەو دووانەی کە گوێیان لە یەحیا بوو و دوای عیسا کەوتن. 41یەکەم جار ئەندراوس چوو شیمۆنی برای دۆزییەوە و پێی گوت: «مەسیحمان1:41 یۆنانی: مەسیا. دۆزییەوە.» واتە دەستنیشانکراو. 42ئینجا شیمۆنی هێنایە لای عیسا.\nعیساش تەماشای کرد و فەرمووی: «تۆ شیمۆنی کوڕی یۆنای، بەڵام بە کێفاس1:42 وشەیەکی ئارامییە بە واتای بەرد، لە یۆنانیش پەترۆس. ناو دەبردرێیت.» کێفاس واتە پەترۆس.\n43بۆ بەیانی عیسا ویستی بچێتە جەلیل، فیلیپۆسی دۆزییەوە، پێی فەرموو: «دوام بکەوە.»\n44فیلیپۆس خەڵکی بێت‌سەیدا بوو، شارەکەی ئەندراوس و پەترۆس. 45فیلیپۆسیش ناتانئیلی دۆزییەوە، پێی گوت: «ئەوەی کە موسا لە تەورات و پێغەمبەرانیش لە پەڕتووکەکانیان لەسەریان نووسیوە دۆزیمانەوە، عیسای کوڕی یوسفی خەڵکی ناسیرەیە.»\n46ناتانئیل پێی گوت: «ئایا لە ناسیرە شتی چاک هەڵدەکەوێ؟»\nفیلیپۆس پێی گوت: «وەرە و ببینە.»\n47عیسا ناتانئیلی بینی بۆ لای دێت، دەربارەی فەرمووی: «ئەوەیە ئیسرائیلیی ڕەسەن، کە هیچ فێڵێکی تێدا نییە!»\n48ناتانئیل پێی گوت: «چۆن دەمناسیت؟»\nعیسا وەڵامی دایەوە: «پێش ئەوەی فیلیپۆس بانگت بکات، تۆم لەژێر دار هەنجیرەکەدا بینی.»\n49ناتانئیل وەڵامی دایەوە: «ڕابی، تۆ کوڕی خودایت! پاشای ئیسرائیلیت!»\n50عیسا وەڵامی دایەوە: «باوەڕت هێنا، چونکە پێم گوتیت لەژێر دار هەنجیرەکە تۆم بینی؟ شتی گەورەتر دەبینیت!» 51ئینجا پێی فەرموو: «ڕاستی ڕاستیتان پێ دەڵێم، دەبینن ئاسمان کراوەتەوە و فریشتەی خوداش لەسەر کوڕی مرۆڤ1:51 کوڕی مرۆڤ: مەسیح بەم نازناوە خۆی دەناسێنێت. بڕوانە دانیال 7:13-14. سەردەکەون و دادەبەزن.1:51 بڕوانە پەیدابوون 28:12.»\nKSS : یۆحەنا 1


توركيا ره‌خنه له كيشانه‌وه‌ى ئه‌مريكا له عراق ئه‌گرێد\nشه‌فه‌ق نيوز/ مه‌ولود چاوش ئۆغلۆ وه‌زير خارجيه‌ى توركيا، باوه‌ڕى ئه‌وه‌سه هووكار ئه‌و كيشه‌يله ك ناوچه‌گه وه‌پيه‌و ناڵنێد كيشاننه‌وه‌ى وڵاته‌يل يه‌كگرتگه له عراق و واشنتۆنيش وه ئه‌وه تومه‌تبار كرد عراق سپارده ده‌س نورى مالكى سه‌رۆك وه‌زيره‌يل وه‌رين ئه‌را ئه‌وه‌گ سنيه‌يل دويره‌و بخه‌ێد و داعش ده‌ربكه‌فێد.\nقسه‌ى ئۆغلۆ له‌وه‌خت ديدارى بوێ وه‌ل شماره‌يگ له رووژنامه‌نويسه‌يل له چوارچێوه‌ى دانيشتن وه‌زيره‌يل خارجيه‌ى ده‌وڵه‌ته‌يل هاوپه‌يمان ئه‌را له‌ناوبردن ريكخرياگ تيرۆريستى داعش ك له واشنتۆن پايته‌خت ئه‌مريكا ساز كريا.\nوه‌زير خارجيه‌ى توركيا وت: هه‌ناى ك واشنتۆن له عراق ده‌رچێ وڵاته‌گه سپاريا وه‌ده‌س نوركى مالكى و ئه‌ويش پيكهاته‌ى گه‌ورايگ له عراق دويره‌و خست و عراقيش چيه ناو ئاژاوه‌ى و چه‌كداره‌يل داعشيش نه‌ف له‌و ئاژاوه وه‌رگرتن و تويه‌نستن له ماوه‌ى كه‌ميگ 40 له‌سه‌د له خاكه‌يل عراق داگير بكه‌ن.


راگەیەندراوێکی گرنگ لە وەزارەتی کارەباوە\nوه‌زاره‌تی كاره‌بای حكوومه‌تی هه‌رێمی كوردستان قه‌رزێكی له ئاژانسی نێوده‌وڵه‌تی ژاپۆنی "جایكا" وەرگرتووە بۆ پڕۆژەكانی نۆژنكردنەوەی كەرتی كارەبا لە هەرێمی كوردستان، بۆ ئه‌م مه‌به‌سته راگه‌یه‌ندراوێكی بڵاو كردۆته‌وه بۆ پێشكه‌ش كردنی ته‌نده‌ر به‌و كۆمپانیایانه‌ی له‌و بواره كار ده‌كه‌ن.\nده‌قی راگه‌یه‌ندراوه‌كه‌ی وه‌زاره‌تی كاره‌با:\nبانگەوازی بۆ تەندەر\nوەزارەتی كارەبای هەرێمی كوردستان بە پێی ڕێكەوتنامەی قەرز ژمارە (IQ-P10) قەرزێك لە ئاژانسی نێودەوڵەتی ژاپونی (جایكا) وەرگرتووە بۆ پڕۆژەكانی نۆژنكردنەوەی كەرتی كارەبا لە هەرێمی كوردستان وە بەنیازە بەشێكی ئەم قەرزە بە كاربێنیت بۆ جێ بەجێ كردنی پڕۆژەی ژمارە (6)/ بەشی (3) كە تایبەتە بە پڕۆژەی دابین كردنی خزمەتگوزراری پێویست بە ئیشپێكرن و پارێزگاری لە كەل وپەل و ئامێرو بینا وە بەڕێوەبەبردنی مەشق و ڕاهێنان .\nهەر وەك ئاماژەی پێكراوە لە ڕێكەوتنامەی قەرزەكە، ڕێنماییەكانی ئاژانسی نێودەوڵەتی جایكا پەێڕەو دەكڕێت لە هەموو قۆناغەكان، ئەم بانگەوازە كراوەیە بۆ كۆمپانیاكانی شارەزا وە خاوەن ئەزموون لەم بووارەدا وە لە هەموو ولاتان.\nوەزاِرەتی كارەبای هەرێمی كوردستان لەم بانگەوازەدا بانگهیشتی تەندەری داخراو ڕادەگەیێنێت بۆ پڕۆژەی كە تایبەتە بە پڕۆژەی دابین كردنی خزمەتگوزراری پێویست بە ئیشپێكرن و پارێزگاری لە كەل وپەل و ئامێر و بینا وە بەڕێوەبەبردنی مەشق و ڕاهێنان (ناسراو بە كارەكان).\nكۆمپانیاو بەڵێندەرانی شارەزا وخاوەن ئەزموون كە ئارازووی بەشداربوون لەم تەندەرە هەیانە بۆ وەرگرتنی زانیاری زیاتر لە ناوەرۆكی تەندەری تایبەت بەم پڕۆژەیە، دەتوانن پەیوەندی بكەن بە بەڕبَوەبەرایەتی گشتی پلان دانان و جێ بە جێ كردنی پرۆژەكان لە وەزارەتی كارەبای هەرێمی كوردستان- پارێزگای هەولێر - كۆماری عیراقی فیدرال. ژمارەی مۆبایل +964-750-445-3825 ئیمێڵ [email protected]\nكۆمپانیاكان كە ئارازووی بەشداربوونیان هەیە لەم پڕۆژەدا، دەتوانن تەندەری پڕۆژەكەیان بە دەستیان بكەوێت لە بەڕێوەبەرایەتی گرێبەستەكان لە وەزارەتی كارەبای هەڕێمی كوردستان – هەولێر – شەقامی 60 مەتری/ برایەتی بەرامبەر بە پێدانی بڕی (200) هەزار دیناری عیراقی كە بۆی ناگەرێتەوە.\nڕێنماییەكان تایبەت بە كارەكانی بچووك كە لە ژێر ستاندەری تەندەرەرەكانی ئاشانسی نێودەوڵەتی جایكا تایبەت رێكەوتنامەكانی قەرز (ODA) پەێڕەو دەكرێت لە مەرجەكانی گشتی ناو ئەم تەندەرەدا.\nتەندەرەكان دەبێ لە رێكەوتی 1/03/2017 لە یان پێش سەعات 10ی پێش نیوەڕۆ بگەڕێتەوە بۆ بۆ بەڕێوەبەرایەتی گرێبەستەكان لە وەزارەتی كارەبای هەڕێمی كوردستان – هەولێر – شەقامی 60 مەتری- برایەتی ، هەروەها دەبێ بارمەتەی یاسایی (تأمینات) بە بڕی ( 30,000000 ) سی ملیۆن دیناری عیراقی لەگەڵ بێت.\nپڕۆسەی كردنەوە ئۆفەرەكان پاش وەرگرتنیان وە بە ئامەدەبوونی نوێَنەرانی كۆمپانیاكان كە دەخوازن بەشداربن لە ڕێكەوتی 01 / 03 /2017 كات ژمێر (11) ی پێش نیوەڕ بە كاتی ناوخۆ لە بەڕێوەبەرایەتی گرێبەستەكان لەوەزارەتی كارەبای هەڕێمی كوردستان – هەولێر – شەقامی 60 مەتریـ برایەتی ئەنجام دەدڕێت.\nكرێ ی بڵاوكردنەوەی راگەیاندن دەكەوێتە ئەستۆی ئەو كۆمپانیایە كە پڕۆژەكەی بۆ دەگیرسێتەوە.\nبۆ وەرگرتنی زانیاری زیاتر لەسەر مەرجەكانی بەشداریكردن لەم تەندەرە تكایە سەردانی وێب سایتی وەزارەتمان بكەن\nئه‌م بابه‌ته 4330 جار خوێنراوه‌ته‌وه\nبانكێك 50 ملیۆن دینار قەرز بە هاووڵاتییان دەدات


هاوڵاتیان رێگه‌ی سه‌ره‌كی (قه‌یوان-سلێمانی)یان داخست \nدانیشتوانی گوندی توه‌سپی به‌هۆی دیاری نه‌كردنی سنوری گونده‌كه‌یان خۆپیشاندانێكیان رێكخست و رێگای سه‌ره‌كی قه‌یوان سلێمانیان داخست، ڕاشی ده‌گه‌یه‌نن به‌رده‌وام ده‌بن له ناڕه زایه‌تیه‌كانیان تائه‌و كاته‌ی له‌لایه‌ن حكومه‌ته‌وه داواكاریه‌كانیان بۆ جێ به‌جێده‌كرێن.\nسه‌رله‌به‌یانی ئه‌مڕۆ دانیشتوانی گوندی توه‌سپی، به‌هۆی ئه‌وه‌ی چه‌ندجارێك داوایان كردوه‌و سنوری گونده‌كه‌یان بۆ دیاری بكرێت به‌لاَم تائێستا وه‌لاَمنه‌دراونه‌ته‌وه خۆپیشاندانێكیان ئه‌نجام داو رێگای سه‌ره‌كی قه‌یوان -سلێمانیان داخست .\nژماریه‌ك له‌هاولاَتی گونده‌كه به KNNیان ڕاگه‌یاند: سه‌ره‌ڕای ئه‌وه‌ی سنوری گونده‌كه‌یان بۆدیاری نه كراوه، شه‌وانه‌ش له‌لایه‌ن هێزێكه‌وه گه‌مارۆ ده درێن و هه‌ڵده‌كوتنه سه‌ریان.\nئاماژه‌یان به‌وه‌شكرد: دروستكردنی خانو بۆ به‌رپرسان له‌ناوچه‌كه‌یان ڕێگه پێدراوه به‌لاَم ڕێگه به هاولاَتیان نادرێت خانو دروستبكه‌ن، ته‌ئكیدیشیان كرده‌وه له‌وه‌ی به‌رده‌وام ده‌بن له‌خۆپیشاندان و ناڕه‌زایی تا ئه‌و كاته‌ی داواكارییه‌كانیان جێبه‌جێده‌كرێت.\nپارتی: له دوو بۆ سێ ڕۆژی داهاتوودا حكومه‌ت ڕاده‌گه‌یه‌نرێت...\nكه‌جه‌كه لێدوانێك له‌باره‌ی ڕووداوه‌كانی 12ی ئازاره‌وه بڵاوده‌كاته‌وه...\nمژده‌یه‌ك له سایتی KNNC.NETه‌وه...\nمه‌خمور؛ به‌هۆی دواكه‌وتنی موچه‌وه كه‌سێك خۆی ده‌خنكێنێت...\nبورهان یاسین: بونیاتنانی ده‌وڵه‌تی سه‌ربه‌خۆ به هه‌ڵچوونی سیاسی نابێت...\nوارماوا؛ دوای 11 ساڵ له‌رێگه‌ی ده‌مه قاڵێی دوو ژنه‌وه "بكوژانی" منداڵێك ئاشكرا ده‌كرێن...\nبه‌پێی به‌ڵگه‌نامه‌یه‌ك به‌فه‌رمانی عومه‌ر فه‌تاح كادیری یه‌كێتی موچه‌ی به‌رزیان له حكومه‌ت بۆ بڕدراوه‌ته‌وه...\nئه‌مڕۆ 23ساڵ به‌سه‌ر ڕزگاركردنی شاری هه‌ولێردا تێپه‌ڕ ده‌بێت...\n44 ساڵ به‌سه‌ر به‌یاننامه‌ی 11ی ئازاردا تێده‌په‌ڕێت...\nئۆجالان له‌كۆبونه‌وه‌كانی له‌گه‌ڵ توركیا رازییه‌و نامه‌یه‌كی 12 لاپه‌ڕه‌ی بۆ قه‌ندیل ده‌نێرێت...\nرێژه‌ی باران بارین ...


سه‌رچاوه بى بى سى\nلیكوَلینه‌وه‌ێكى نوێ ده‌رى ده‌خات، ئه‌و ژنانه‌ى كه سیگار ده‌كێشن،مردنیان قۆناغ به قۆناغه وئه‌و دیارده له‌ساڵى ١٩٦٠وه ده‌ركه‌وتوه.\nگوَرِینى خوه‌كان،یه‌ك له‌وان ده‌ست كردن به سیگار كێشان له ته‌مه‌نێكى كه‌م وهه‌روه‌ها كێشانى زور، هوَكارگه‌لێكن له‌به‌رزبوونه‌وه‌ى نه‌خوَشى سه‌ره‌تانى سیه‌كان وله‌باره‌وه‌كاریگه‌ریان هه‌یه و لێكوَلینه‌وه‌كه ده‌ڵێت، كه به‌رزبوونه‌وه‌ى مه‌رگى....\nژنان به‌رابه‌ربووه له‌گه‌ڵ پیاوان.\nلێكوَڵینه‌وه‌ى كوَتایى به پشت به‌ستن به توێژینه‌وه‌ى پزیشكه‌كان كه بوَ زیاتر له دووملیون ژن له ئه‌مریكا كراوه ده‌رى ده‌خات كه یه‌كه‌م نه‌سلى ژنان، له ده‌یه‌كانى ٥٠و٦٠ى زایینى له‌ئامریكا ، ده‌ستیان كردوه به سیگار كێشان .\nله ماوه‌ى ئه‌و سالانه‌دا هوَكارى مردنى ژنانى سیگارى به‌هوَى سه‌ره‌تانى سیه‌كانه‌وه، سێ به‌رانبه‌ر زیادى كردوه له چاو ئه‌و ژنانه‌ى كه هه‌ر ده‌میان بوَ نه‌بردوه.\nئه‌وه له حاڵێكدایه كه لێكوَلینه‌وه پزیشكیه‌كانى ژنان له ماوه‌ى سالاَنى ٢٠٠٠تا٢٠١٠،كه ئاشكرا بوو، هوَكارى مردنى ژنانى سیگارى به هوَى سه‌ره‌تانى سیه‌كان، ٢٥به‌رانبه‌رى ژنانێكه كه سیگار ناكێشن.\nئه‌و لێكوَڵینه‌وه‌یه به‌هه‌مان شیوه‌ى لێكوَلینه‌وه‌كانى دیكه كه له ساڵى ١٩٨٠ بوَپیاوان كراوه ده‌رى ده‌خات مه‌رگى پیاوان رِوو له زیاد بوون بوه به‌هوَى سیگار كیشانه‌وه. دكتر مایكل تان،توێژه‌رى به‌رزى ئه‌و لێكوَلینه‌وه‌یه ده‌ڵێت: به‌رزبوونه‌وه‌ى ئه‌و ئه‌گه‌رونه‌گه‌ره له لایه‌ن ژنانى سیگارى،دواى ئه‌وه دێ كه چه‌ندین ده‌یه‌له‌مه‌وپێش مه‌ترسى سیگار بوَ ته‌ندروستى باسى لیوه كراوه، به‌رده‌وامه. ئه‌و به‌رزبوونه‌وه‌یه، له‌گه‌ڵ ئه‌وه‌ى كه ژنان زور جاربه‌دواى سیگارى لایت و نیكوَتین و تاریان كه‌متر ده‌چوون,ئێستا وه‌دووى ده‌كه‌ون ئه‌و دیارده سه‌رى هه‌ڵداوه."\nبه‌پێى ئه‌و پێناسه‌یه،به‌كارهێنانى سیگارى لایت نه‌ك ته‌نیا كاریگه‌رى نیه‌له‌سه‌ركه‌مكردنه‌وه‌ى مردنى ژنان،به‌ڵكو بوَته هوَى مردنى زیاترى سیگاریه‌كان ونه‌خوَشى سیه‌كان بو ماوه‌یى له پیاواندا.ده‌گوترێ ئه‌وانه‌ى كه سینه كێشى ده‌كه‌ن، نیكوَتینى پێویستر له سیه‌كانیاندا جێگیر ده‌بێت.ئه‌وكه‌سانه‌ى له ته‌مه‌نى ٣٠ى سالیدا سیگاریان ته‌رك كردوه،تا ئه‌ندازه‌یه‌ك له زیانه‌كانى كه به هوَى توتنه‌وه توش بوون له مردنى پێش وه‌خت رِزگاریان بوه.به هه‌ڵسه‌نگاندن له‌گه‌ڵ ئه‌و كه‌سانه‌ى كه له ته‌مه‌نى ٤٠سالێدا ته‌ركیان كردوه،به‌یه‌ك ساڵ پێش ئه‌وان ده‌مرن.\nپرِوَفیسوَر سر ریچارد پیتو، له كاتى پێشكه‌ش كردنى وتاره‌كه‌ى دا له باره‌ى لێكوَڵینه‌وه‌كه له زانكوَى اكسفورد ووتى:"ئه‌گه‌ر ژنان وه‌ك پیاوان سیگار بكێشن، وه‌ك ئه‌وانیش ده‌مرن."\nڕێکه‌وت: 2013-01-26 16:30:46\nبه‌شی ( به‌رزبونه‌وه‌ى رِێژه‌ى مردنى ژنان به‌هوَى سیگار كێشانه‌وه )


ڕێکخراوی خاچی سووری نێودەوڵەتی دەڵێت ژمارەی تووشبووان بە نەخۆشی کۆلێرا لە یەمەن زۆر زیادیکردووە و لە ئێستادا یەک ملیۆن حاڵەت هەیە کە گومانی تووشبوون بەو نەخۆشیە درمیەیان لێ دەکرێت.\nڕێکخراوەکە ئەمڕۆ پـێنجشەممە لەسەر تویتەری خۆی هەروەها نووسیویەتی زیاتر لە 80% ی خەڵکی یەمەن پـێویستیان بە خۆراک و سووتەمەنی و ئاوی پاک و خزمەتگوزاری تەندروستی هەیە.\nمانگی دە ڕێکخراوەکانی فریاگوزاری لە یەمەن ڕایانگەیاند ژمارەی تووشبووان بە کۆلێرا کەمبووەتە لە ئاکامی هەڵمەتە تەندروستیـیە چڕەکانی ئەنجام‌دران، بەڵام لە مانگی یازدە جارێکی دیکە ئاگاهیان دا لە مەترسی سەرلەنوێ بڵاوبوونەوەی نەخۆشیـیەکە بە شێوەیەکی بەرفراوان بەهۆی ڕێگەگرتن لە گەیشتنی یارمەتیـیەکان بۆ یەمەن.\nهاوپەیمانێتی عەرەبی بە ڕابەرایەتی عەرەبستانی سعودیـیە بۆ شەڕی یەمەن لە 4 ی مانگی یازدەوە ڕایگەیاند هەموو دەروازە دەریایی و وشکانی و ئاسمانیـیەکانی یەمەن داخران، ئەمەش لە پاش هەڵدانی موشەکێکی بالیستیکی لە یەمەنەوە بە ئاڕاستەی ڕیازی پایتەختی سعودیـیە.\nئەم گەمارۆیەش بۆ نزیکەی 3 هەفتە بەردەوامبوو بەسەر ئەم وڵاتەی کە ژمارەی دانیشتوانی نزیکەی 27 ملیۆن کەسە و 90%ی پـێداویستیـیەکانی، لەوانە خۆراک و دەرمان و سووتەمەنی هاوردە دەکات.\nجێی ئاماژەیە لە مانگی نۆی ساڵی 2014 سەنعای پایتەخت لە لایەن حوثیـیەکانەوە کۆنترۆڵکرا و پاشان ناوچەیەکی فراوانی وڵاتەکەیان خستە ژێر دەسەڵاتی خۆیان و لە بەرامبەردا ژمارەیەک وڵاتی عەرەب بە ڕابەرایەتی عەرەبستانی سعودیـیە هاوپەیمانێتیـیەکیان پـێکهێنا بۆ کۆتایی‌هێنان بە دەسەڵاتی حوثیـیەکان کە بە جێبەجێکاری ئەجیندای ئێران لە ناوچەکە دادەنرێن. لە مانگی سێی ساڵی 2015 وە هەتا ئێستا شەڕەکە بەردەوامە.


كەجەكە: چالاکییەکانمان لە ناو تورکیادا چڕ دەکەینەوە | ROJnews\nسێشەممە, 30 ينا 2018 - 10:46\nئەندامێكی پەیوەندییە دبلۆماسییەكانی كەجەكە، دەڵێت، لەبەرامبەر ئەو هێرشانەی توركیا بۆ سەر عەفرین ئێمەش چالاکییەکانمان لەناو توركیا و باكوری كوردستان زیاند دەكەین، دەشڵێت: تەمەنی دەسەڵاتداری ئەردۆغان و ئاكەپە كەمی ماوە.\nسەرحەد ڤارتۆ، ئەندامی پەیوەندییە دبلۆماسییەكانی كۆما جڤاكێن كوردستان- كەجەكە، لەم چاوپێكەوتنەی ڕۆژنیوزدا وەڵامی چەند پرسیارێكی گرنگ دەداتەوە لە بارەی هەڵوێستی كەجەكە، لە بارەی هێرشی توركیا بۆسەر عەفرین و هەڵوێستی كۆمەڵگای نێودەوڵەتی بەرامبەر بە عەفرین، هەروەها گرنگی یەكێتی نەتەوەیی و چۆنیەتی دروستبوونی یەكێتی نەتەوەیی.\nبۆچوونی کەجەكە چییە لەسەر ئەوەی لە عەفرین ڕوودەدات؟\n"ئەردۆغان سەركەوتنی خۆی لە دژایەتیكردنی كوردا دەبینێتەوە"\nسەرحەد ڤارتۆ: هەموو پیلانگێڕی و پڕۆژەكانی توركیا لە ڕۆژئاوای كوردستان تێكچوو سەرنەكەوت، بۆ ئەوەش لە هەوڵی دروستكردنی ڕێكەوتنی جیا جیادایە لە دژی كورد، دەوڵەتی ئاكەپە و ئەردۆغان هەموو كارێكیان بووە بە دژایەتیكردنی كورد، ئەردۆغان سەركەوتنی خۆی لە دژایەتیكردنی كوردا دەبینێتەوە، پێی وایە ئەگەر بەسەر كوردا سەر نەكەوێت تیادەچێت.\nوتیشی: لەڕاستیشدا كاتی دەسەڵاتداری ئەردۆغان و پارتەكەی كەمی ماوە، لەبەر ئەوەی ماوەی نزیكەی 12 ساڵە لەدەسەڵاتدایە، لە بنەڕەتدا هۆكاری درێژبوونەوەی دەسەڵاتداری ئاكەپە ئەوەیە، كە جوڵانەوەكەی ئێمە ماوە ماوە فرسەت و توانای دا بە ئاكەپە، دانوستانی ڕێكخست، ئاگربەستی راگەیاند، بۆ ئەوەی مەسەلەی كورد بە ئاشتی چارەسەر بكرێت، ئێمە وتمان ئەگەر ئەو نیازێكی هەیە كێشەی كورد چارەسەر بكات با فرسەتی بدەینێ، بەڵام داوای ئەوەی بۆمان دەركەوت كە نیازی چارەسەری كێشەی كوردی نییە ئێمەش دەستمان بە تێكۆشان كردەوە دژی ئەو، ئەو تێكۆشینەش حكومەتی ئەردۆغانی تەنگاو كرد، ئەو كودەتایەش كە لەساڵی 2016 لەتوركیادا ئەنجام درا، دەرئەنجامی تێكۆشینەكانی ئێمەبوو، دوای ئەوەی ئێمە دەستمان بەچالاكی كردەوە هەندێك لایەن هەوڵیاندا كە كودەتا بكەن، سەرنەكەوتن ئەوە زۆر گرنگ نییە، بەڵام دوای ئەو هەنگاوانە تەنگاوبوونی دەوڵەتی ئاكەپە زیادیكرد، لە سەر ئاستی جەماوەریش پێگەی لاواز بووە، بۆیە بە هێرشكردنە سەر عەفرین و دژایەتیكردنی كورد دەیەوێت هەندێك دەستكەوت بەدەست بهێنێت.\nئەنجومەنی ئاسایش دانیشتنێكی لەسەر هێرشی توركیا بۆ سەر عەفرین ئەنجامدا، بەڵام بڕیارێكی گرنگی تێدا نەدرا، هەڵوێستی كۆمەڵگای نێودەوڵەتی بەتایبەت ئەمریكا و ڕوسیا چۆن دەبینن بەرامبەر بە عەفرین؟\n"دەبێت هیوامان بەوە نەبێت كە ئەو دامەزراوانە بڕیارێك بۆ بەرژەوەندی كورد دەربكەن"\nسەرحەت ڤارتۆ: پێویستە وەك گەلی كورد هیچ هیوایەكمان بە دامەزراوەکانی نێودەوڵەتی نەبێت، چونكە لە بنەڕەتدا ئەوەی كە كوردستانی كردووەتە چوار پارچە ئەو دامەزراوانەن، بۆیە دەبێت هیوامان بەوە نەبێت كە ئەوان بڕیارێك بۆ بەرژەوەندی كورد دەربكەن، لەلایەكی دیکەوە ئەو شەڕەی كە لە ڕۆژهەڵاتی ناوڕاست ڕوودەدات كە بەشەڕی جیهانی سێهەم ناودەبرێت لە ئەنجامی تێكچوونی سیستمی جیهانییە، پێویستە سیستمێكی نوێی جیهانی پێكبێت، ئەو دامەزراوانە دامەزراوەی سەدەی بیستەمن، بۆیە ناتوان هەڵوێستی ڕادیكاڵیان هەبێت، ئەوان بەگوێرەی ڕەوشەكان هەڵوێست وەردەگرن.\nكەواتە بەرژەوەندییان لەگەڵ توركیادایە بۆیە بڕیار دژی دەرناكەن؟\n"ئەمریكا و ڕوسیا دەیانەوێت توركیا بەلای خۆیاندا ڕابكێشن"\nسەرحەد ڤارتۆ: توركیا وڵاتێكە دژی كورد شەڕ دەكات، ڕوسیا لەپێناو سیاسەتی خۆیدا توركیا بەكار دەهێنێت، ئەمریكاش نایەوێت توركیا زۆر لە ڕوسیا نزیكبێتەوە، بۆیە هەردووكیان دژی توركیا نین، دەیانەوێت توركیا بەلای خۆیاندا ڕابكشێن، بۆیە ناتوانن هەڵوێست لە دژی توركیا وەرگرن، ئەوەی دەتوانێت هەڵوێستی ئەوان بگۆڕێت تێكۆشانی گەلی كورد خۆیەتی.\nكەجەكە و پەكەكە ڕایانگەیاند كە لە شەڕی عەفریندا تەماشەكەر نابن و بەشدار دەبن، ئێوە دەتانەوێت چ هەنگاوێك بنێن بۆ پشتگیری عەفرین؟\n"وەك چۆن لە كۆبانێ و شەنگال و كەركوك ڕۆڵمان هەبووە لە عەفرینیش دەمانبێت"\nسەرحەد ڤارتۆ: پەكەكە بزوتنەوەی نەتەوەی دیموکراتە، بزوتنەوەی یەك پارچە نییە، هەم تێكۆشان و ڕێكخستنی پەكەكە لە هەموو پارچەكاندا هەیە، هەمیش پەكەكە تەمسیلی هەر چوار پارچەی كوردستان دەكات، چونكە خەڵكی هەر چوار پارچەی كوردستان لەناو پەكەكەدا هەن، بۆیە ڕاست نییە پەكەكە لەبەرامبەر ئەو ڕووداوانەی لە پارچەیەك لە پارچەكانی كوردستاندا دروست دەبێت بێدەنگ بێت، پەكەكە پرسی كورد لە هەموو پارچەكانی كوردستاندا وەك یەك پرس سەیر دەكات، ئەگەر ئێمە سەركەوتین بەیەكەوە سەردەكەوین، ئەگەر شكستمان هێنا پێكەوە دەیهێنین.\nوتیشی: لە هێرشكردنە سەر كۆبانی ئێمە هەڵوێستمان هەبوو، لە شەنگال و كەركوك و هەولێریش كە داعش هێرشی كرد ئێمە بەرگریمان كرد، بۆ بابەتی عەفرینیش هەركاتێك پێویست بوو ئێمە ڕۆڵمان دەبێت، بەڵام ئەوەی دیارە تا ئێستا یەپەگە و یەپەژە و هێزەكانی سوریای دیموكرات بەرگریەكی مەزن دەكەن، وە سەركەوتنیش بەدەست دەهێنن.\nوەك فشارێك بۆ سەر توركیا لە بەرمبەر ئەو هێرشەی دەیكاتە سەر عەفرین ئێوە چالاكییەكانتان لە باكوری كوردستان و توركیا زیاد ناكەن؟\n"بێگومان لە داهاتوودا زیادی دەكەین"\nسەرحەد ڤارتۆ: بێگومان زیادی دەكەین، هەرچەند ئێستا وەرزی زستانە، لەبەر زستان چالاكیمان كەمە، بەڵام لەگەڵ ئەوەی كە زستانیشە هەپەگە چالاكی جۆراوجۆر لە باكوری كوردستان و توركیا ئەنجام دەدات، بێگومان لە ڕۆژانی داهاتوودا هەپەگە چالاكییەكانی بەشێوەی جۆراو جۆر زیاد دەكات، لەهەموو شوێنێك لە دژی داگیركەری دەوڵەتی توركیا ڕادەوەستین.\nبۆ ئەو هێرشانەی دەكرێتە سەر گەلی كورد لە پارچەكانی كوردستان، یەكێتی نەتەوەیی چەند گرنگە؟\n"ئەگەر یەكێتی نەتەوەیی هەبوایە ئەو كارەساتانە بەسەر كوردا نەدەهاتن"\nسەرحەد ڤارتۆ: یەكێتی نەتەوەیی بۆ كورد زۆر گرنگە، ئەگەر یەكێتی نەتەوەیی هەبوایە ئەو كارەساتانە بەسەر كوردا نەدەهاتن، بەڵام دروستبوونی یەكێتی نەتەوەیی تەنها پەیوەست نییە بە لایەنە سیاسییەكانەوە، یەكێتی نەتەوەیی پێش هەموو شتێك دروستبوونی فكری نەتەوەییە، پێویستە ئەوە دروست بێت، ئەو هەوڵانەی كە دەدرێت كاریگەری لەسەر دروستبوونی فكری نەتەوەیی هەیە.\nوتیشی: ئەگەر نەتەوە وەك لاشەی مرۆڤ بێت، هەموو پارچەكانی جەستە بەشێكی جەستەكەن، مێشكیش بەشێكە لەو جەستەیە، بەڵام بەشێكی گرنگی جەستەكەیە، ئێستا كێشەی سەرەكی ئێمە لە یەكێتی نەتەوەیی دا ئەوەیە، لاشەكە هەمووی تەواوە و هەیە، بەڵام مێشكی نەتەوەیمان تەواو كامڵ نەبووە، بۆنمونە جەستەی ئینسان كاتێك دەرزیەك بە شوێنێكیدا دەچێت پارچەكانی دیکەی جەستەش ئازاری دەبێت، لەبەر ئەوەی مێشكەكە ئازارەكە وەردەگرێت و دەینێرێت بۆ بەشەكانی دیکەش، ئەگەر كۆنگرەی نەتەوەیی وەك مێشكێك كار بكات ئەوكاتە لەهەر پارچەیەكی كوردستان ئازارێكی هەبوو دەبێتە ئازاری هەموو پارچەكانی كوردستان.\nكەواتە ئەو فكری نەتەوەیییە چۆن كامڵ دەبێت؟\n"پێویستە لەهەموو پارچەكانی كوردستاندا ڕۆحی نەتەوەیی دروستبكەین"\nسەرحەد ڤارتۆ: لە كۆنگرەی نەتەوەیی دا دەبێت ئەوە یەكلا بكەینەوە كە كورد كێیە، ئەوە پرسێكی گرنگە، چونكە لە ئێزدی دەپرسی هەندێك دەڵێن كوردین، هەندێك دەڵێن كورد نین، لە عەلەوی دەپرسین هەندێك دەڵێن كوردین هەندێك دەڵێن كورد نین، ئەبێت ئەو بابەتانە یەكلایی بكرێتەوە، دەبێت دیاری بكەین سنووری كوردستان كوێیە، ئێستا داگیركەران كوردستانیان كردووە بەچوار پارچەوە، هەندێك لە هێزە سیاسییەكان بەرژەوەندیەكانی خۆیان گرێ داوەتەوە بە داگیركەری پارچەیەكی دیکەی كوردستانەوە، یان دەڵێن كوردستانی خۆمان و خۆتان، شتێك نییە بەناوی كوردستانی خۆمان و خۆتان، یان كوردستان هەیە یان نییە، پێویستە لە هەموو پارچەكانی كوردستاندا ڕۆحی نەتەوەیی دروست بكەین.


خەندان ڤیدیۆ..پاش ئەوەی بە گوڕی شەش هەزار ڤۆڵت كارەبا دەتەقێتەوە، لە مردن رزگاری دەبێت هەواڵی کوردستان\nڤیدیۆ..پاش ئەوەی بە گوڕی شەش هەزار ڤۆڵت كارەبا دەتەقێتەوە، لە مردن رزگاری دەبێت\nهەواڵی کوردستان - خەندان-روداوێكی نامۆ لە كارگەیەكی كانزایی، لە تۆڕە كۆمەڵایەتیەكان و پێگەكانی ئینتەرنێت بڵاوبوەوە كە لە ناوچەیەكی روسیا رویدا و پاش زەبرێكی كارەبایی بەهێز ژیانی كەسێك رزگاری بو.\nبە گوڕی شەش هەزار ڤۆڵت كارەبا دەتەقێتەوە و لە ئەنجامدا ئاگرێكی گەورە و بەهێز كڵپەدەكات\nئەو روداوە، لە ناوچەی مورمانسك-ی روسیا رویداوە و چاوی كامێراكانیش تۆماریان كردوە، كە تێیدا كاتێك كارمەندێك هەڵدەستێت بە لێكردنەوە و لابردنی وایەرێكی كارەبا، بە گوڕی شەش هەزار ڤۆڵت كارەبا دەتەقێتەوە و لە ئەنجامدا ئاگرێكی گەورە و بەهێز كڵپەدەكات.\nلەسەدا 60ی جەستەی سوتاوە\nكڵپە و گوڕی ئاگرەكە كارمەندانی چواردەوری پێگەی روداوەكە هەڵدەدات، ئەو كارمەندەی كێبڵی كارەباكەشی لابرد بەهۆی ئاگرەكەوە لەسەدا 60ی جەستەی سوتاوە.بە گوێرەی زانیاریە سەرەتاییەكان، بەهۆی ئەوەی كارمەندەكە لەكاتی ئەنجامدانی كارەكەیدا هیچ هۆكارێكی پارێزگاریكردن لە خودی پێنەبوە لە پۆشاكی تایبەت بەو كارە، لێپێچینەوە ئەنجامدەدرێت.\n⋙ مەزڵووم کۆبانێ : تورکیا پلانی خۆی لە هێرش و داگیرکاریەوە گۆڕیوە بۆ گۆڕینی دیمۆگرافیا\n⋙ گزنگی به‌یانی - 27-01-2020\n⋙ ئەمرۆ لە مێژوودا - 27-01-2020\n⋙ ئاسایش و پێشمەرگە رێگە نادەن هێزێکى سوپای عیراق بچنە كوڵەجۆ\n⋙ سەرۆكی هەرێمی كوردستان راگەیەندراوێك بڵاودەكاتەوە\n⋙ بە ڤیدیۆ.. فڕۆکەیەکی ئێرانی کۆنترۆڵی لەدەستدا\n⋙ بەڤیدیۆ: لەپارێزگای زیقار سێ خۆپیشانده‌ر كوژران و ده‌یانی دیكه‌ش برینداربون


ماڵپەری فیردەوس | ئایا دڵ بیر دەکاتەوە یان مێشک؟ دڵ بڕیار دەرە یان مێشک؟\nسەردێری پرسیار:ئایا دڵ بیر دەکاتەوە یان مێشک؟ دڵ بڕیار دەرە یان مێشک؟\nبەرواری دانان :2019-11-09 کۆدی پرسیار:1592\nپرسیار: ئایا دڵ بیر دەکاتەوە یان مێشک؟ دڵ بڕیار دەرە یان مێشک؟\nوەڵام: جیاوازی ھەیە لەنێوان زانایان سەبارەت بە عەقلی مرۆڤ لە دڵ دایە یان دەماغ، دوو وتە ھەیە:\nیەکەم: ھەندێک زانا بۆ ئەوە چوون عەقل شوێنەکەی دەماغە، واتە سەرە، کە ئەمە وتەی ھەندێک حەنەفی و حەنابەلە و موعتەزیلەیە، بەڵگە:\n(١) ئەگەر زەڕبەیەک لە سەری کەسێک بدەی عەقلی لادەچێت، یان کاریگەری لەسەری ھەیە.\nدووەم: زۆربەی زانایان بۆ ئەوە چوون شوێنەکەی دڵە، کە ئەمە وتەی مالکی و شافعی و ھەندێک حەنابلەیە، بەڵگە:\n(١) خوای گەورە دەفەرمووێت: (أَفَلَمْ يَسِيرُوا فِي الْأَرْضِ فَتَكُونَ لَهُمْ قُلُوبٌ يَعْقِلُونَ بِهَا أَوْ آذَانٌ يَسْمَعُونَ بِهَا فَإِنَّهَا لَا تَعْمَى الْأَبْصَارُ وَلَكِنْ تَعْمَى الْقُلُوبُ الَّتِي فِي الصُّدُورِ) [الحج:٤٦].\n(٢) خوای گەورە دەفەرمووێت: (إِنَّ فِي ذَلِكَ لَذِكْرَى لِمَنْ كَانَ لَهُ قَلْبٌ أَوْ أَلْقَى السَّمْعَ وَهُوَ شَهِيدٌ)[ق:٣٧].\n(٣) خوای گەورە دەفەرمووێت: (أَفَلا يَتَدَبَّرُونَ الْقُرْآنَ أَمْ عَلَى قُلُوبٍ أَقْفَالُهَا) [محمد: ٢٤].\n(٤) پێغەمبەر درود و سەلامی خوای لێ بێت دەفەرمووێت: (ألا وإن في الجسد مضغة إذا صلحت صلح الجسد كله، وإذا فسدت فسد الجسد كله، ألا وهي القلب) متفق علیە.\nکردەوەکانی مرۆڤ تێگەیشتن و بیر کردەوە و ھیدایەت و گومڕایی و کوفر و ئیمان ھەموویان پەیوەندی بەدڵەوە ھەیە، وە بەھێزترین بەڵگەی ئەوانەی دەڵێن عەقل لەسەر دایە دەڵێن: ھەموو شتێک کاریگەی لەسەر دەماغ ھەیە، وە کاریگەری لەسەر عەقل ھەیە.\nئێمە ئینکاری عەقل ناکەین کە بەوەی کاریگەری لەسەری ھەیە بە دەماغ، بەڵکو دەڵێین: ڕاستە دەماغ کاریگەری لەسەر ئەندامی تر ھەیە بە کاریگەر بوونی دەماغ، بەڵام مانای ئەوە نییە شوێنی عەقل دەماغ و سەر بێت، چەند ئەندامی تری مرۆڤ ھەن لە دەرەوەی دەماغن کاریگەری لەسەریان دروست بووە بەھۆی کاریگەر بوونی دەماغ، ئەمە شتێکی ڕوون و ئاشکرایە و زانراوە، چەند ئەندام تووشی شەلال بوون بەھۆی خەلەل لە دەماغ، عەقل لە دەرەوەی دەماغە، بەڵام سەلامەت بوونی پەیوەستە بە سەلامەت بوونی دەماغ.\nئەو وتەی دەڵێت: عەقل تەنھا لە دەماغ دایە لە دڵ دا نییە وتەیەکی پووچە، چونکە ئایەت و فەرموودە بەدرۆ دەخاتەوە، وە ھەر کەسێک جمع بکات لەنێوان ھەردوو وتە؛ ئەوە وتەکەی دروستە لە ڕووی عەقلەوە، وە بەدرۆ خستنەوەی قورئان و سونەتی تێدا نییە، واللە أعلم.


هاوپەیمانی عەبادی: ناكرێت لەگەڵ هاوپەیمانی مالكی یەكبگرینەوە\nعەلی سونێد سەركردە لە هاوپەیمانی نەسڕ كە لەلایەن حەیدەر عەبادی سەرۆك وەزیرانی پێشووی عێراقەوە رابەرایەتی دەكرێت، تەئكیدی كردەوە، ناكرێت لەگەڵ هاوپەیمانی دەوڵەتی یاسا بە سەرۆكایەتی نوری مالكی یەكبگرنەوە.\nسونێد وتیشی: یەكگرتنەوەی هەردو هاوپەیمانی نەسڕو یاسا ئەگەرچی بەهیچ شێوەیەك نەخراوەتە بەر باس و وتنەوە، بەڵام ئێمە سەرانسەریی رەتیدەكەینەوە.\nناوبراو روونیشیكردەوە: پرۆژەكەی عەبادی نوێنەرایەتی دەوڵەت دەكات، بەڵام ئەوانی تر هەوڵدەدەن بە دەسەڵاتەوە بگیرسێنەوە، چونكە لە بونیاتنانی دەوڵەت سەركەوتنی گەورەی دەستەبەركردووە دەبینین لە هەموو لایەكەوە پێلانگێڕی دژی دەكرێت.\nوتیشی: ئێمە هەمیشە پاڵپشتی حكومەتەكەی عادل عەبدولمەهدی دەكەین و بە هەنگاوی واقعیانە لەگەڵیداین، وەك دەبینن ئازادیمان بوو لە هەڵبژاردنی سەرۆكوەزیران.\n 737 جار بینراوه\n4/20/2019 8:17:50 AM


“ئەنجومەنی پارێزگای هەڵەبجە هەڵبژێردراوی خەڵك نیە” - ئاوێنه\nقوباد تاڵەبانی: كاندیدەكانی ئەنجومەنەكە لەناو بارەگای حزبەكانەوە دیاریكراون\n“ئەنجومەنی پارێزگای هەڵەبجە هەڵبژێردراوی خەڵك نیە”\nقوباد تاڵەبانی، جێگری سەرۆكی حكومەتی هەرێمی كوردستان رایدەگەیەنێت ئەنجومەنی پارێزگای هەڵەبجە هەڵبژێردراوی خەڵك نیە، ئاماژەبەوەش دەكات كاندیدەكانی ئەنجومەنەكە لەناو بارەگای حزبەكانەوە دیاریكراون نەك لەلایەن هاوڵاتیانەوە.\nئاوێنە: لەمیانی سەردانێكیدا بۆ پارێزگای هەڵەبجە قوباد تاڵەبانی بە رۆژنامەوانانی راگەیاند ئەنجومەنی پارێزگای هەڵەبجە هەڵبژێردراوی هاوڵاتیانی هەڵەبجە نیە‌و كاندیدەكانیش بۆ بونیان بە ئەندامی ئەنجومەنەكە كادێری حزبین‌و لەناو بارەگای حزبەكانەوە دەستنیشان كراون، دەشڵێت “لەبەر ئەم هۆكارانە پێویست نیە ئەنجومەنی پارێزگای هەڵەبجە پێكبهێنرێت”.\nوتیشی “حزبەكان زۆر پەرۆش بون كە ئەنجومەنی پارێزگای هەڵەبجە دەست بەكار بێت، بەڵام من وەك خۆم دەست بەكار بونی ئەو ئەنجومەنەم بە پێویست نەدەزانی لە بەرئەوەی هەڵبژێردراوی خەڵك نییە و كاندیدەكانیش سەرجەمیان كادیری حزبی بون و حزبەكان دیارییان كردبون، بڕیارە لە كۆتایی ئەمساڵدا هەڵبژارن بۆ ئەنجومەنی پارێزگاكان بكرێت، ئەو كاتەش خەڵكی هەڵەبجە دەتوانن نوێنەری ڕاستەقینەی خۆیان هەڵبژێرن نەك حزبەكان بۆیان دیاری بكەن، بۆیە ئەگەر ئەم ئەنجومەنەش دەست بەكار ببوایە ئەنجومەنێكی ڕاوێژكاریی دەبو هیچ دەستەڵاتێكی ئەوتۆی نەدەبو”.\nئاشكرایده‌كات، دۆخی دارایی و ئابوری هه‌رێمی كوردستان به‌ره‌و باشی ده‌ڕوات،وتیشی”هه‌ڵه‌بجه ده‌كه‌ینه پارێزگایه‌كی نمونه‌یی له‌سه‌ر ئاستی كوردستان، ، وه‌كو حكومه‌تی هه‌رێم ئاوڕ له‌به‌ڵێنده‌ران و پڕۆژه خزمه‌تگوزاریه‌كان ده‌ده‌ینه‌وه”.


ژێرئاوكەوتنی بەلەمەكە بووەتەهۆی خنكانی 27 كەس.\nئەو كۆچبەرانەی دوێنێ لە ئاوی نێوان فەرەنسا و بەریتانیا خنكان و دەوترێت زۆرینەیان كوردن، ڤیدیۆی ساتەكانی بەر لە هەوڵی پەڕینەوەیان بڵاودەبێتەوە.\nبەپێی كەناڵی (4News) پۆلیسی فەرەنسا بڵاویكردووەتەوە، ژێرئاوكەوتنی بەلەمەكە بووەتەهۆی خنكانی 27 كەس.\nكەناڵەكە دەڵێت، دژوارترین گیانلەدەستدانە بەهۆی بەلەمی بچووكەوە لەكاتی هەوڵی پەڕینەوەی ئاوەكان و هەوڵدان بۆ گەیشتنە بەریتانیا و داواكردنی مافی پەنابەری.\nپێشتر ئارى جه‌لال، سه‌رۆكى ده‌زگاى لوتكه بۆ كاروبارى ئاوارە و په‌نابه‌ران به تۆڕی میدیایی ئیستاى ڕاگه‌یاندبوو، “ئه‌و به‌له‌مه‌ى دوێنێ له ده‌ریاى نێوان فه‌ره‌نسا و به‌ریتانیا نقومبوو، 31 كۆچبه‌رى تێدابووه و ته‌رمى 27یان دۆزراونه‌ته‌وه”.\nنرخی دراوە بیانییەكان بۆ ئەمڕۆ سێشەممە 2ی شوبات، لە بازاڕەكانی هەرێم بڵاوکرایەوە، تا کاتی ئامادەکردنی ئەم هەواڵە نرخی…


قۆناغەکانى گەشەى منداڵ\nئا: ئیسرا رزگار\nمنداڵ هەتا گەورەبوونى تەمەنى بە چەندین قۆناغى گۆرانکارى تێپەر دەبێت، هەر لە گەڵ دەستپێکى قۆناغێکى نوێ لەو منداڵەدا چەندین گۆرانکارى تێیدا روو دەدات و زۆر جار دایک و باوک وا تێ دەگەن کە منداڵەکەیان نەخۆشە و بى ئاگان لە گۆرانکاریەکان، بە مەبەستى ئاشنا بوون بە قۆناغەکانى گەشەى منداڵ د.ئاسۆ فائق ساڵح پسپۆڕى نەخۆشیەکانى منداڵان، بۆ ماڵپەرى تەندروستى پێشمەرگە باس لە گۆرانکاریەکان دەکات و دەڵێت"\nگەشەى منداڵ لە یەکەم رۆژى تەمەنییەوە دەست پێ دەکات رۆژ لە دواى رۆژ هەستى پێ دەکرێت، گەرچى گەشەکردن لە منداڵێکەوە بۆ منداڵێکى تر جیاوازە ئەمەش بەپى خودى منداڵەکە و چۆنێەتى گرنگى پێدان ومامەڵەکردن لەگەلیدا دەگۆرێت، قۆناغەکانى گەشەکردن بریتین لە تەمەنە جیاوازەکان، لە تەمەنى دوو مانگیدا منداڵ دەست دەکات بە زەردەخەنەو لە تەمەنى چوار مانگى پێدەکەنێ وهەروەها دانیشتن لە کوتایى چوار تا حەوت مانگى یەوە بە پێى گەشەى منداڵەکە دەگۆرێت، لە پێنج مانگیدا منداڵ دەتوانێت ڕەنگەکان جیا بکاتەوە، لەتەمەنى چوار بۆ شەش مانگى خواردنى پێ دەدرێت سەرەتا لەئاوى میوە دەست پێدەکرێت بەرێژەیەکى کەم بەڵام میوە ترشەکان نابێت بدرێت بە کۆرپەڵە وەک ئاوى پرتەقاڵ ولالەنگى، باشتر وایە شۆرباى برنج و گوێزەر و مەعدەنوس وپەتاتە کەلە تێکەڵکەر دەدرێت، لەدواى 8 مانگى ئەتوانى ئاوى گۆشت تێکەڵ بە شۆرباکە بکەیت، ددان هاتنى منداڵ لە شەش بۆ یەک ساڵ و قسەکردن لە دوانزە مانگى لەتەمەنى نۆ مانگیدا گاگۆڵکێ دەکات ودواتریش تا دوانزە مانگى پێدەگرێت .\nد.ئاسۆ فائق ساڵح تایبەت بە قۆناغى قسەکردنى منداڵ ووتی: قۆناغى قسەکردن لە تەمەنى (1بۆ 3) ساڵى دەست پێدەکات، لەوتەمەنەدا منداڵ بەتەواوى فێرى قسەکردن دەبێت و هەوڵى ئەوە دەدات ئاشنا بێت بەدوروبەرەى و کەسایەتى خۆى دروست بکات وهەوڵ دەدات لاساى هەڵسوکەوتى گەورەکان بکاتەوە، لەم تەمەندا پێویستە منداڵ فێرى ووشەى (نەخیر) ببێت و وەڵامى هەموو داواکاریەکى منداڵ نابێت بە بەڵێ بێت ، تەمەنى پێش قوتابخانە (4-6) سالێ، منداڵ ددانى شیرى دەکەوێت وددانى هەمیشەى دێت وپێویستە منداڵ پشت بەخوێ ببەستێت بەرپرسیاریەتى هەندێ شت هەڵگرێت .\nئەم پزیشکى پسپۆرى منداڵانە باسى لەوەشکرد "گەشەکردن لە منداڵێکەوە بۆ منداڵێکى تر جیاوازە، پێویستى بە چاودێرى هەیە و دەبێت هەموو کوتانەکانى لە کاتى خۆیدا بۆ بکرێت "\nد. ئاسۆ ئاماژە بەوە شکرد کە هەموو منداڵێک پێویستى بە فیتامین(D3)هەیە کە لە رَێگەى قەترە پیبدرێت ،ئەگەر منداڵێک شیرى دایک بخوات ئەوە پێویستى بە خواردنى فیتامین (D3) دەبێت لەبەر ئەوەى شیرى دایک ئەم جۆرە فیتامینەى تێدا نییە، بەڵام ئەگەر شیرى قوتوو بخوات ئەوە پێویستى پێ نیە .هەروەها باشتر وایە ئەو خواردنانەى کە ڕۆژانە دەدرێت بە منداڵ خواردنى ئامادەکراوى ماڵەوە بێت و هەموو خواردنە لەقوتوونراوەکان وەک چبس وخواردنەوە گازیەکان خراپن چونکە مادەى هەڵگرتنى تێدایە کە زەرەریان هەیە بۆ گەشەى منداڵ وکێشە بۆ ددانەکانیان دروست دەکات لە ساڵى یەکەمى تەمەنیدا.


ناوەڕۆکی ئەو ڕاپۆرتەی کەناڵێکی عێراقی کە حکومەتی هەرێم بەرپەرچێدایەوە – لڤین پرێس\nناوەڕۆکی ئەو ڕاپۆرتەی کەناڵێکی عێراقی کە حکومەتی هەرێم بەرپەرچێدایەوە\nحوزه‌یران 24, 2021\nڕۆژی (٢٢ی حوزه‌یرانی ٢٠٢١ )، كه‌ناڵی (الحرة – العراق) ڕاپۆرتێكی له ماڵپەڕەکەیدا بەم ناونیشانه بڵاوكراوه‌ته‌وه “له‌گه‌ڵ هۆشدارییه‌كانی ئه‌مدواییه‌ی هه‌ولێرو ئۆپراسیۆنه‌كانی توركیا..ئایا هه‌ره‌شه‌ی شه‌ڕی ناوخۆیی نێوان كورده‌كان له‌ئارادایه؟”\nجێگەی ئاماژە پێدانە، له‌و راپۆرته‌دا كه‌ناڵه‌كه ئاماژه‌ی به ئاڵۆزییه‌كانی ناوچە سنورییەکانی نێوان عێراق و توركیا و شه‌ڕ و پێكدادانه‌كانی نێوان سوپای توركیا و پارتی كرێكارانی كوردستان كردووه و پێشبینیی كردووه كه شه‌ڕی نێوان كورد و كورد کە مەبەستی ( پارتی و پەکەکە )ـیە روو بدات.\nله بەشێکی تری راپۆرته‌كه‌دا باس له‌وه كراوه كه،” حكومه‌ته‌كه‌ی مه‌سرور بارزانی له مانگی نیسانی رابردوودا ده‌یان لایه‌نگری پارتی كرێكارانی كوردستانی ده‌ستگیر كرد كه بۆ ناڕه‌زایی ده‌ربڕین به‌رامبه‌ر هێرشه‌كانی توركیا بۆسه‌ر هه‌رێم خۆپیشاندانیان كردبوو”.\nلە بەشێکی ڕاپۆرتەکەدا باش لە گرژی و ئاڵۆزیەکانی چیای مەتین کراوە و ئاماژە بە ڕاگەیەندراوێکی وەزارەتی ناوخۆی هەرێم کراوە کە بەبێی ڕاگەیەندراوەکە لە ٨ی حوزەیران لەو گرژی ئاڵۆزیانەدا هێزێکی پارتی لەو چیایە پێج پێشمەرگەی لێ شەهید دەبێت.\nئەدیب جعفر بەڕێوبەری ناحیەی درکار لە پارێزگای دهۆک بە ماڵپەڕەکەی ڕاگەیاندووە،” هێزەکانی پەکەکە دەستیانگرتووە بەسەر هەندێ ناوچەدا و لەوێوە لە هێزەکانی پێشمەرگە دەدرێت”.\nشرۆڤه‌كاری سیاسیی توركیا، بەناوی ( به‌كیر ئاتاجان ) له به‌شێكی تری راپۆرته‌كه‌دا كه‌ناڵی حوڕه‌دا ناوی هاتووه لە لێدوانێکیدا بە ماڵپەڕەکەی ڕاگەیاندووە،” توركیا پشتیوانی له پارتی ده‌كات و دژایه‌تیی یه‌كێتیی نیشتمانیی كوردستانی پێده‌كات، ده‌شڵێت هه‌ر خودی توركیا مووچه هه‌ندێك له فه‌رمانبه‌ران بۆ حكومه‌تی هه‌رێم ده‌نێرێت”.\nبه‌پێی ڕاپۆرتی كه‌ناڵه‌كه ئه‌مه هه‌نگاوێكی توركیا بۆ نانه‌وه‌ی شه‌ڕی نێوان كورد و كورد.\nلە لێدوانێکیدا بۆ کەناڵەکە چاودێرێکی سیاسی بە ناوی ( هیوا عوسمان )، ئاشکرای کردووە،” توركیا له هه‌وڵدایه شه‌ڕی نێوان كوردی عێراق و كوردی توركیا به‌رپا بكات، ئامانجه‌كه‌شی تێكدانی ئاسایشی هه‌رێمه، ئینجا كه ئه‌مه‌ی بۆ چووه سه‌ر توركیا به‌نیازه به‌جیهان بڵێت كه خه‌ڵكی هه‌رێم ناتوانن ئیداره‌ی خۆیان بكه‌ن و ئه‌وه‌ش بكات به بیانوو بۆ ده‌ستوه‌ردانی خۆی”.\nبۆ خوێندنەوەی تەواوی ڕاپۆرتەکە سەردانی ئەم بەستەرە بکە:\nهەڵوێستی حکومەتی هەرێم لەبارەی ئەم ڕاپۆرتەوە بخوێنەوە\nحكومه‌تی هه‌رێم لەبارەی ڕاپۆرتێکی کەناڵێکی عەرەبیەوە ڕوونکردنەوە دەدات\nوەزیری کۆچ و کۆچبەرانی عێراق لەبارەی گەڕاندنەوەی زۆرەملێی پەنابەرانەوە لێدوانیدا


سندی، سڵاوم بگەیەنە بە داروبەرد » Balinde Poetry\nبەشدار سامی، ساڵی ١٩٨٤ لە دایک بووە. لە دەنگە نوێیەکانی شیعری کوردییە و زیاد لە دە ساڵە دەنووسێت. تا ئێستا سێ کتێبی شیعریی چاپ کردووە: «سبەی ڕۆژێکی دیکەیە»، «ڕۆیشتن بە ئاراستەی مردووە بەڕێزەکان» و «ئەمڕۆ شەممەیە ئەگەر هیچ کێشەیەک ڕوو نەدات». لە نووسینەکانیدا بەردەوام هەوڵی داوە لە خۆی بدوێت و دنیاکەی خۆی بکات بە شیعر. لێرەدا ڕوونتر ئەمە دەردەکەوێت. – ماڵپەڕی باڵندە\nچونکە هێشتا هاوار دەکەم / ناچارم بیرتان بخەمەوە کە پەیڤی من ژیانی منە / بە هەر دەرد و ئازار و کەسەرێکەوە /\nهاوڕێم سندی / دەست پێ دەکەم / چونکە چارەیەکی دیکەم نییە / تکایە پێیان بڵێ دەست لە کونە لوت و کونی قوونیان دەربهێنن و جوان دانیشن / دەنا حەیای هەر کەسێک بچێت خەتای من نییە /\nوەک ئەو سەگانەی نیوەشەوان ئازاری خۆیانیان بیر دەکەوێتەوە و پەنایەک نادۆزنەوە / ژانی خۆمم بیرکەوتووەتەوە و بەم تاریکەشەوەی هاوینە نازانم لەکوێدا بقیژێنم /\nسەرەڕای هەموو دەردێک / هاوینە و داروبەرد دەسووتێ / ئەوەش واتا ئێستا کارێکی گەمژانەیە بیرکردنەوە لە یاری تایکواندۆ / ئەسپسواریش هەروەها /\nمن دەزانم سەختە بەڵام سەبارەت بە گەمژەکانیش دەبێت هاوار بکەم /\nبە ئیسماعیل سابیر بڵێ / ئەوانەی نەبوون بە نووسەر بەچی لە ژان ڕایان کردووە! / ئەو شەوەی کە نائومێد بووم و هیچ ڕێگەیەکیشم نەبوو تا بگەم بە هاوڕێکانم / بووم بە شاعیر و سەبارەت بە زۆر شت و زۆر کەس هاوارم کرد / ئێستاش ماندوو بووم و گوێم لە ترپەی دڵم نزیک کردووەتەوە و دەنووسم: ئەوانەی سەردەمانێک پەنیرم بوون / یادیان بەخێر /\nبە عومەر کەریم بڵێ / چۆن بوویت بەو فۆتۆگرافەرە باشە / غەزەب /\nبە سەباح ڕەنجدەری شاعیر بڵێ / شیعرێکیم خوێندەوە زۆر جوان بوو / تکایە با بەردەوام بێت / بەڵام بە کاوەخۆ / هیچ کەسێکی لەپێش نییە / ئەو ڕۆژەشم لەبیرە کە لە نێو پاس بە شەقامەکانی سلێمانیدا دەسوڕاینەوە / لە کورسییەکەی دواوە ئەحمەدی مەلا و دۆستێکی دانیشتبوون / تەنیشتمان شاڵاو حەبیبە بوو / تۆزێک لەولاتر سەباح ئیسماعیل دەبیندرا / ناوی ئەوانی ترم لەبیر نییە / پاس دەڕۆیشت و ئێمەش تەماشای شەقام و بینا بەرزەکان و ئەو خەڵکانەمان دەکرد کە بە شۆستەکاندا دەڕۆیشتن / ئەدی بە بیرت دێ یەکەم دیدارمان لە ئوتێلێکی سلێمانی بوو، نزیکەی دە ساڵ بەر لە ئێستا / یادی بەخێر زاهیر ڕۆژبەیانی هێشتا نەمردبوو /\nبەڕۆژ ئاکرەیی / چونکە ژیانی بۆ نووسین تەرخان کرد / جگە لە نووسین هیچ پیشەیەکی تر نازانێت / تۆ ئەوەی پێ مەڵێ / خۆم بۆی دەگێڕمەوە / دەشمەوێت بزانم چۆن دەتوانێت /\nڕەشید مەحموود / هەندێ شیعری مەحموود دەرویشی بۆ تەرجەمە کردبووم / لە جێگەدا هێنامییە دەرەوە /\nبەرز و پیرۆز بێت یادی شاڵاو حەبیبە / سەعات دووی شەو بیری دەکەوێتەوە بچێتە ماڵەوە / سەرخۆش بێت یان هیچی نەخواردبێتەوە / ئەو هەر سەعات دووی شەو بیری دەکەوێتەوە بگەڕێتە ماڵەوە /\nبە ئازا یووسف بڵێ/ تا ژیانی تاریک دانەیەت و بە پێوە بمێنێتەوە ناچارە دەمارێکی شەڕکردن بخاتە جەستەیەوە/\nبیری بڕیار موحەمەد و دانا فایەق دەکەم / زۆر زۆر / چونکە ناویانم هێنا پێنج خولەک هەڵدەستمە سەر پێ /\nتۆ هیچ بە یەکێتی نووسەرانی کورد مەڵێ / لە قوونیان بەم / بەڵام / هێندە ڕێز لە عەبدوڵرەحمان فەرهادی دەگرم / لە هەر شوێنێک تێبپەڕێت من لێرەوە ئیحترامی دەگرم /\nبە سابیر ڕەشید بڵێ / “سڵاوی گەرمی دڵی پڕ ئومێدی مەی پێشکەش” / بەس ئەو دەتوانێت لە یەک کاتدا بیر لە مایۆ و سوخمە و چیرۆکنووسین بکاتەوە /\nبە بەشدار سامی بڵێ / ئەوەی ڕوویدا بە گوونت /\nئەگەر چوویە سلێمانی / بە هاوڕێکانم بڵێ / ئەو ڕۆژەی تووشی شێرپەنجە بووم و بێ پارە و بێچارە و بریندار لە جێگەدا کەوتبووم / نانی ئەوانم دەخوارد / ڕەوەز حەمەساڵح شاهیدە / سەبارەت بە هەولێریش بەڕۆژ ئاکرەیی و بارزان عەلی حەمەی سلێمانی لەبیر نەکەیت /\nبە یادی سامی هادی / چونکە بە یادەوەری دەژی و ئێمەش هەر بەهۆی ئەوەوە یادەوەری نووسەرانی ڕووسیامان دۆزییەوە، /\nبە بەختیار حەمەسوور بڵێ / یەسنین لە سی ساڵیدا خۆی هەڵواسی / مایکۆفسکی گولـلەیەکی نا بەسەری خۆیەوە و نەجاتی بوو / ئیزاک بابل تیرباران کرا / بۆڵگاکۆف بەهۆی هەژاری و سەفەرنەکردنەوە وشک هەڵهاتبوو، ژنەکەشی هەروەها / مەندڵشتام بەهۆی هۆنراوەیەکی حیزەوە، کە دژ بە ستالین نووسیبووی، لە تڕی سەی چوو /\nسەرکەوت جەبار / جار جار بیرم دەکات و هەواڵم دەپرسێت / ئەو لە من زیاتر لە دۆستایەتی تێدەگات /\nسڵاو دەنێرم لۆ ڕێبین خدر / لە هەر کوێیەکی دنیا بێت /\nشەوێک ساڵی دووهەزار و دوانزە / من و ئاریان ئەبوبەکر و حەمە مەنتک و شاڵاو حەبیبە / لە ئوتێلێک لە عەنکاوە ماینەوە / من چونکە نەمدەزانی لەسەر ئاودەستی غەربی دابنیشم / لە نێو عەلاگەیەکی ڕەشدا کردم / پاشان لە پەنجەرەی ژووری نازانم ژمارە چەندەوە فرێم دا خوارەوە / شڵپ کەوتە سەر شەقام / پیاوێک، کە لە یادەوەری مندا گووهەڵگرەوە ماوەتەوە / دەستی دایێ و وایزانی شتێکی زۆر گرنگی دۆزیوەتەوە / بە پەلە خستەیە نێو سەیارەکەیەوە و نەختێک ڕۆیشت / پاشان سەیارەکەی راگرت و ڕای کردە دەرەوە / ڕەنگە تێگەیشتبێت کە چ کەتنێکی کردووە /\nهاوڕێم سندی / تکایە / سڵاوم بگەیەنە بە ئەڕشەد عاسی و پێی بڵێ ئەو ڕۆژەم لەبیر نەکردووە کە نەیهێشت بشکێم /\nچاوی ماچ دەکەم /\nمن زمانم هەیە چاکەی ئەو کەسانەش دەدەمەوە کە لە ژیانی مندا قۆندەرە بوون / زارم بکەمەوە پەنجا کەس دەدڕێن / هێندە دەزانم جاریکی دیکە هەستمەوە سەر پێ بە جادە و کۆڵانەکاندا بڵاو دەبمەوە /\nهێندە بێمنەتم دەتوانم بەبێ دەرپێ لە پیرزینەوە تا تەیراوە بە پیاسە بڕۆم /\nهاوڕێیەکی ساڵانی قەدیمم هەبوو / ناوی حەسەن بوو / باوکی پێی دەگوت حەسۆ / دایکی بە حەسۆکە بانگی دەکرد / ساڵانی ساڵ شەوان بەر لە خەوتن دەستی دەکرد بە عەرەقخواردنەوە / کە سەرخۆش دەبوو تەلەفۆنی بۆ دەکردم و دەیگوت: عەرەق هەزار سودی هەیە بەڵام تۆ واز لە سودە حیزەکانی بێنە / یەک زیانی سەخیفی هەیە بۆت باس دەکەم: / “بەر لە خواردنەوە ئەگەر تەلەفزیۆنەکەت نەکوژێنیتەوە دواتر کە وەک کەر بێ هۆش بوویت لە بیرت دەچێت بیکوژێنیتەوە / بەوەش ناچار دەبیت سەری مانگ پارە بدەیتە فەرمانگەی کارەبا /\nخۆ ئەوان گوێت لێ ناگرن تا تۆ بارودۆخی خۆتیان بۆ روون بکەیتەوە /\nیادی بەخێر حەسەن / دە ساڵە هیچ هەواڵێکی نییە بەڵام دەڵێن ئێستان لە ئەمریکا دەژی و وەزعی فیتە / شەوان بەر لە خەوتن پیتزایەک و قاپێک فینگەر بەتاقی تەنیا دەخوات /\nهاوڕێم سندی / تۆ حوسێن ناناسیت / خزمێکی نزیکی خدر جوندی دراوسێمان بوو / زوو زوو دەمبینی / حوسێن نەخۆشییەکی سەختی هەبوو / دایم بە خەیاڵی دروست کردنی فرۆکە دەژیا / سەرەتا بە دروستکردنی وێنەی فرۆکەیەک دەستیپێکرد / بەڵام شکستی هێنا / لە هەوڵی دووەمیدا / بە کاخەز نزیک بە سەد دانە فڕۆکەی دروست کرد / لەم هەوڵەیدا تارادەیەک سەرکەوتوو بوو / دەیتوانی فڕۆکەکانی تا ئاسی دە پێیی بفڕێنێ /\nلە هەوڵی سێیەمیدا بە تەنەکە شتێکی دروست کرد / چونکە لە فڕۆکە نەدەچوو / حەوت شەو و حەوت ڕۆژ نەخۆش کەوت /\nحوسێن بەڵام بێ ئومید نەبوو. / کە ناوی بۆ خزمەتی سەربازی هاتەوە / لە فاو جلی لەبەر کرد / ئێوارەیەک فڕۆکەی دوژمن نزیک دەبێتەوە /\nحوسێن چونکە خۆی بە باوکی هەموو فڕۆکەکانی جیهان دەزانی / بێ ترس دەچێتە دەرەوەی رەبیە و هاوار دەکات ئەوەتا فڕۆکە، ئەوەتا فرۆکە، / ئەوە هەر دووپات دەکاتەوە تا فرۆکەی دوژمن، ساڕوخێکی تێ دەگرێ و خۆی و هاوەڵەکانی دەبن بە خۆڵ /\nلەوکاتەوە دایکی وەک خەبیری دروست کردنی فرۆکە\nموچەی شەهیدانەکەی حوسێن وەردەگرێت. /\nبە رەحمەت بێ حوسێن / نەخۆشییەکی سەختی هەبوو /\nبەڵام قەت نائومێد نەبوو./\nدکتۆر دەڵێت نابێت شەکر بخۆیت / نابێت گۆشت بخۆیت / نابێت خواردنی نێوقوتوو بخۆیت / نابێت شتێک لە روون سوورکرابێتەوە بخۆیت / جگەرە قەدەغەیە / عەرەق قەدەغەیە / پسکویت قەدەغەیە / ئەدی چ بکەم! / تۆ بڵێی مەبەستی ئەوە نەبێت من دەبێت دانیشم و هێواش هێواش گوو بخۆم /\nژیانم شەکرە بەڵام ئەگەر باش بیر بکەیتەوە تێدەگەیت چەند برینداری فڕێک چای شیرین و جگەرەیەکم /\n(دوێنێ سەعات یەکی شەو بۆ دکتۆرەکەمم نووسی سڵاو ئەو بەڵام هیچ وەڵامێکی نەبوو / مەبەستم بوو پێی بڵێم تەکیلاش هەر عەرەقە / کە / دڵنیابوومەوە خەوتووە / بەهەلم زانی و تەکیلام بە چنگێک خوێ و دوو لیمۆوە خواردەوە / هێندە سەرخۆش بووم نەمدەزانی لەکوێدا ژانم و لەکوێدا سەما / خۆشەویستەکەم / خۆشبەختانە ماڵەوەم نەدۆزییەوە هەر لەسەر ئەو شەقامانەی زستانی پار وەک بەراز پتەو بووم، بۆ ئەوانەی نەخۆشی شێرپەنجەیان هەیە دامە پڕمەی گریان /\nخۆشەویستەکەم / ئەگەر ئیمانت هەیە / من لەبەر تۆ تاریک داهاتم / لەبەر ئەوانەش کە تۆ خۆشت نەویستن)\nبمبەخشە سندی / یەکدوو ڕستەم لە نێو دوو کەوانەدا بۆ خۆشەویستەکەم نووسی و بستێک لە تۆ دابڕام / ویستم بیرت بخەمەوە لە هەولێر بەتایبەت بندیواری قەڵات بە ئاراستەی چایەخانەی مەچکۆدا ئەگەر چوویت، وریابە بیئەی ئەم شارە وایە، سەرەتا لەوێ دەکوژرێی /\nهاوڕێم سندی / ئەو ڕۆژەی بەتەنیا مامەوە هاتیە تەنیشتم /\nسوپاس و ماچ / ئیتر بۆ پێشەوە /


کۆنگرەی ڕۆژنامەوانیی ستافی شانۆیی دوو پەیامبەر » DidiMn\nسەرەتا / ڕاپۆرت/ستەیج/شانۆ / کۆنگرەی ڕۆژنامەوانیی ستافی شانۆیی دوو پەیامبەر\nله ڕاسته‌وه: شه‌هێن سابیر، خاتوو گه‌زیزه، ڕێباز محه‌مه‌د\nڕۆژی 2018/3/26، تیپی شانۆی هاوڕێیانی گەزیزە لە کۆنگرەیەکی ڕۆژنامەوانیدا بۆ کەناڵەکانی ڕاگەیاند کە لە ئەمنە سوورەکەی سلێمانی ساز کرابوو، دوایین کاری شانۆیی خۆی ڕاگەیاند. لە ڕاگەیانراوەکەدا کە لە لایەن بەرپرسی ڕاگەیاندنی تیپی شانۆی هاوڕێیانی گەزیزە، شەهێن سابیرەوە خوێنرایەوە، هاتبوو: ”هەر لەم کاتەدا کە ئێمە لێرەین بە سەدان هاووڵاتی ئێستا لەسەر شەقامن و نیگەرانی و داواکاری مافی ڕەوای خۆیان بەرز کردووەتەوە، ئێمەش وێڕای پشتیوانیمان بۆ هەموو هاونیشتمانییان جەخت لەوە دەکەینەوە کە هونەر، پەیامی لە هەموو ساتە جێگیر و ناجێگیرەکاندا هەیە، بەڵکو لەو ساتانەدا کە کێشەیەک هەیە یاخود بارودۆخێکی نەخوازراو هەیە پەیامی هونەر، دەنگی هونەر، بڵندتر دەگەیەنینە جێگەی مەبەست. ئەوەی کە تێبینی دەکرێت لە ئێستادا جووڵە و چالاکیی هونەری کەمترە بە بەراورد لەچاو ڕابردوودا، بەڵام ئێمە لێرەوە دەمانەوێت بڵێین چالاکیی هونەری پێویستییەکی گرنگە تەواوکارییە لەگەڵ واقیعی ئێستا و داخوازیی میللەت. تیپی شانۆی هاوڕێیانی گەزیزە لەم دیدارەدا دەمانەوێت بەرهەمێکی نوێ ڕابگەیەنین، کە شانۆییەکە بە ناوی دوو پەیامبەر، دەقێکی وەرگێڕدراوە و هونەرمەند ڕێباز محەمەد کاری دەرهێنان بۆ ئەم بەرهەمە دەکات.“\nدواتر خاتوو گەزیزە وەک سەرۆکی تیپی شانۆی هاوڕێیانی گەزیزە دەربارەی ئەم بەرهەمە نوێیە گوتی: ”ئێمە هەموومان دڵتەنگین بەم بارودۆخە نالەبارەی کە داچۆڕاوەتە سەر ئێسقانی هەموومان و برینداری کردووین، ڕووی دەروونیمان لە ئاستێکی لەرزۆک و برینداردایە، بەڵام لەگەڵ ئەوەشدا لە سەروبەندی ڕۆژی جیهانیی شانۆدا من ئەوە دووپات دەکەمەوە کە لە هەر شوێنێکی دنیادا مرۆڤ هەبێت لەو شوێنە شانۆ دەبێت، شانۆ پەیامی خۆی هەیە. ئێمە وەک تیپی هاوڕێیانی گەزیزە لێرەوە ڕای دەگەیەنین دەرگامان کراوەیە بەرامبەر هەر کار و پڕۆژەیەکی هونەری و چالاکیی ڕۆشنبیریی شانۆیی.“\nدەرهێنەری شانۆییەکە ڕێباز محەمەد، دەربارەی ناوەڕۆک و پەیامی شانۆییەکە لە کۆنگرەکەدا گوتی: ”ناوەڕۆکی ئەم دەقە ناوەڕۆکێکی سیاسییە، پەیامێکی سیاسیی هەیە و ئێمەش هەوڵمان داوە هەمان ئەو پەیامە بەرجەستە بکەینەوە و لا نەدەین لەو پەیامەی نووسەر لە دەقەکەدا هەیەتی. چیرۆکی ئەم نمایشە باس لە کۆشکێکی سەرۆکایەتی دەکات لە بۆشایی سەرۆکێکدا، هەوڵ دەدەن سەرۆکێک دابنێن کە ئەو بۆشاییە ئیداری و ڕۆحییەی هەیانە سەرۆکەکە بۆیان پڕ بکاتەوە و چارەسەری کێشەکانیان بکات، لە چاوەڕوانیی هاتنی سەرۆکێکدا دوو سەرۆک دێنە سەر تەختەی شانۆ، بە هەمان جووڵە و جلوبەرگ و دیالۆگەوە، لێرەوە دەست پێ دەکات؛ ئایا ئەم دوو سەرۆکە لەیەکچووە کامیان ببنە سەرۆکی ئەم خەڵکە؟ ئەمە بە شێوازێکی کۆمیدی دەردەکەوێت، بابەتەکە جیدییە، بەڵام مایەی پێکەنینە.“\nستافی شانۆییه‌كه | فۆتۆ: لاژه ته‌ها\nپڕیارە ئەم شانۆییە لە سەرەتای مانگی چواردا نمایش بكرێت و ماوەی چەند ڕۆژێک بخایەنێت. شانۆنامەی ئەم شانۆییە لە نووسینی نووسەری پۆڵۆنی، سلاڤۆمیر مرۆژکە کە د. فازل جاف بۆ زمانی کوردی وەری گێڕاوە.لە دەرهێنانی ڕێباز محەمەدە و ئاراس عەبدولڵا وەک یاریدەدەری دەرهێنەر لەم نمایشەدا بەشدارە. شیراز عزیز سینۆگرافیای کارەکەی کردووە و زۆزک قەرەداغی دابەشكردنی موزیکی ئەم کارەی کردووە کە لە لایەن تیپی ژێداری ئەرسەلان کامکار لە تاران کاری ژەنینی بۆ کراوە و تۆمار کراوە. ئەم کارە شانۆییە بەرهەمی تیپی شانۆی هاوڕێیانی گەزیزەیە بە هاوبەشی بەڕێوبەرایەتیی ڕۆشنبیری و هونەری سلێمانی/ بەڕێوبەرایەتیی هونەری شانۆی سلێمانی.\nچریکە عەبەڕەش – نەهرۆ مەلا محەمەد – کەمال عەلی – هاوڕێ کەمال – میران ئازاد – هێڤار نەجاتێ\nدیدی من یەكێكە لە سپۆنسەرانی ئەم شانۆییە و ڕۆژانە هەواڵ و زانیاری بۆ خوێنەرانی دەخاتە ڕوو.\ndu peyambaer, Theater,


فەرموودە: تۆ دەچیت بۆ لای قەومێک لە ئەهلی کتێبەکان ((جولەکە ونەسڕانییەکان)) با یەکەم شت کە بانگەوازی ئەوانەی دەکەیت بۆ لای بریتی بێت لە شایەتیدان بە (لا إله إلا الله)واته: شایەتیدان بەوەی هیچ کەس وشتێکی تر شایەنی پەرستن نییە جگە لە خودا (الله). - فرەفەرهەنگی فەرموودە وەرگێڕاوەکانی پێغەمبەر ﷺ\nفەرموودە: تۆ دەچیت بۆ لای قەومێک لە ئەهلی کتێبەکان ((جولەکە ونەسڕانییەکان)) با یەکەم شت کە بانگەوازی ئەوانەی دەکەیت بۆ لای بریتی بێت لە شایەتیدان بە (لا إله إلا الله)واته: شایەتیدان بەوەی هیچ کەس وشتێکی تر شایەنی پەرستن نییە جگە لە خودا (الله).\nپۆلێنکردن: عەقیدە (بیروباوەڕ) . ناوەکان وحوکمەکان . ئیسلام .\nلە ئیبن عەباسەوە -ڕەزای خوای لێبێت- دەڵێت: کاتێک پێغەمبەر ﷺ کاتێک موعاذی نار بۆ یەمەن، پێی فەرموو: «تۆ دەچیت بۆ لای قەومێک لە ئەهلی کتێبەکان ((جولەکە ونەسڕانییەکان)) با یەکەم شت کە بانگەوازی ئەوانەی دەکەیت بۆ لای بریتی بێت لە شایەتیدان بە (لا إله إلا الله)واته: هیچ پەرستراوێکی تر ڕاست وحەق نییە بپەرسترێن جگە لە خودا (الله).» ولە ریوایەتێکی تردا ﷺ دەفەرموێت: «بانگیان بکە بۆ پەرستنی یەک خودا (الله)، ئەگەر لەوەدا گوێڕایەڵ بوون پێیان ڕابگەیەنە کە خودا پێنج فەرزی لە سەریان داناوە لە هەموو ڕۆژ وشەوێکدا، ئەگەر لەوەدا گوێڕایەڵ بوون پێیان ڕابگەیەنە کە خوای گەورە خێرکردن (زەکات) ی لە سەریان فەرز کردووە لە دەوڵەمەندەکانیان وەردەگیرێت ودەدرێت بە هەژارەکان، ئەگەر لەوەدا گوێڕایەڵ بوون ئاگادار بە لە باشترین وچاکترینی پارە وماڵەکانیان نەبەیت، وئاگاداری نزای ستەملێکراو بە چونکە لە نێوان ئەو وخودادا هیچ پەردەیەک نییە.»\nکاتێک پێغەمبەر ﷺ موعاذی کوڕی جەبەلی نارد بۆ هەرێمێک لە یەمەن -ڕەزای خوای لێبێت- بۆ ئەوەی بانگەوازییان بکات بۆ لای خودا وفێریان بکات، پلانێکی بۆی داڕێژرا بۆ ئەوەی لە سەری بڕوات لە بانگەوازەکەیدا، بۆی ڕوونکردەوە کە ئەو ڕووبەڕووی کەسانێک دەبێتەوە کە ئەهلی زانست وگفتوگۆن لە جولەکە ونەسڕانییەکان، بۆ ئەوەی ئامادە بێت بۆ گفتوگۆکردنیان و وەڵامدانەوەی گومانەکانیان، وپاشان بانگەوازە لە گرنگترین شتەوە بە پێی پلەی گرنگییەکە دەستپێبکات، یەکەم جار پێویستە بانگی خەڵکی بکات بۆ چاککردن وڕاستکردنەوەی عەقیدە وبیروباوەڕ چونکە ئەمە بنچینەیە، ئەگەر لەمەدا گوێڕایەڵ بوون فەرمانیان پێبکات بە ئەنجامدانی نوێژ چونکە لە گەورەترین واجبەکانە دوای یەک خوا پەرستی (تەوحید)، ئەگەر لەمەشدا گوێڕایەڵ بوون ئەوا فەرمان بە دەوڵەمەندەکانیان بکات بە زەکاتدان بە هەژارەکان، بۆ دڵدانەوەی هەژارەکان وسوپاسکردنی نیعمەتەکانی پەروەردگار، پاشان ئاگاداری کردەوە لە بردنی باشترین پارە وماڵی دەوڵەمەندەکان چونکە دەبێت لە پارە وماڵی مامناوەند ببات، پاشان ئامۆژگاری کرد بە دادپەروەری وستەم نەکردن، بۆ ئەوەی ستەملێکراو نزای لێنەکات چونکە نزای ستەملێکراو وەڵام دەدرێتەوە.\n1: ڕێگەپێدراوی ومەشروعیەتی ناردنی بانگخوازان بۆ ئەوەی خەڵکی بانگ بکەن بۆ لای خودا.\n2: شایەتیدان بەوەی هیچ کەس وشتێکی تر شایەنی پەرستن نییە جگە لە خودا (الله)، یەکەم واجبە، ویەکەم شتە کە پێویستە خەڵکی بۆ لا بانگ بکرێت.\n3: واتای شایەتیدان بە(لا اله إلا الله) ( هیچ کەس وشتێکی تر شایەنی پەرستن نییە جگە لە خودا (الله))، پەرستنی خودایە بێ هیچ هاوبەش وشەریکێک، و وازهێنانە لە پەرستنی هەموو شتێکی تر جگە لە ئەو زاتە.\n4: مرۆڤ لەوەیە خوێندەوار بێت و واتای (لا اله الا الله) نەزانێت، یان لەوەیە بیزانێت وکردەوەی پێ نەکات وەکو حاڵی ئەهلی کتێب (جولەکە ونەسڕانییەکان).\n5: گفتوگۆکردن لە گەڵ زانا نابێت وەکو گفتوگۆکردن بێت لە کەسانی نەزان (إنك تأتي قوما أهل كتاب) (تۆ دەچیت بۆ لای کەسانێک ئەهلی کتێبەکانن).\n6: پێویستە کەسی بانگخواز چاوڕۆشن بێت سەبارەت بە ئاینەکەی، بۆ ئەوەی وەڵامی گومانی گومانلێکەرەکان بداتەوە، وئەمەیش بە گەڕان وفێربوونی زانستی شەرعی وئەو زانستانە دەبێت کە گرنگن بۆ وەڵامدانەوەی گومانەکان.\n7: نوێژ لە گەورەترین واجبەکانە پاش دوو شایەتیدانەکە.\n8: فەرزبوونی پێنج نوێژەکە.\n9: نوێژی ویتر واجب نییە.\n10: زەکات لە واجبترین پایەکانە لە پاش نوێژکردن.\n11: نابێت زەکات بدرێتە کەسانی دەوڵەمەند.\n12: ڕوونکردنەوەی خەرجکردنێک لە خەرجکردنەکانی زەکات ئەویش بریتیە لە هەژارەکان (الفقراء) ودروستە تەنها بە ئەوان بدرێت، و واجب نییە ئەو بڕە زەکاتەی کە دەرهێنراوە بدرێتە هەر ئەو هەشت چینەی کە زەکاتیان پێدەدرێت بەڵکو تەنها بە یەکێکیان بدرێت دروستە.\n13: ئەوەی ڕێگەپێدراوە ئەوەیە کە زەکاتی هەر وڵات وشارێک خەرج بکرێت بۆ دانیشتوانە هەژارەکەی خۆی بە هۆی ئەم فەرموودەیەوە، بەڵام ئەگەر گواستنەوەی زەکات بۆ شارێک یان وڵاتێکی تر بەرژەوەندی تێدا بوو ئەوا ئاساییە، هەروەکو زۆر پێویستی وڵاتەکەی تر یان شارەکەی تر بۆ ئەم زەکاتە، یان بوونی کەسی خزمی هەژار وهاوشێوەی ئەمانە.\n14: نابێت زەکات بدرێتە کافرەکان.\n15: نابێت زەکات وەربگیرێت لە باشترین وچاکترینی پارە و(ئەو شتانەی زەکاتی لێ دەردەکرێت) مەگەر بە ڕەزامەندی خاوەنەکەی نەبێت.\n16: حەرام بوونی زەکات وەرگرتن باشترین ماڵ وپارە و(ئەو شتانەی زەکاتی لێ دەردەکرێت)، بەڵام لە مامناوەندی پارە وئەو شتانەی زەکاتی لێ دەردەکرێت وەردەگیرێت.\n17: ئاگادارکردنەوە لە ستەمکردن، ونزای کەسی ستەملێکراو وەڵامدەدرێتەوە ئەگەر کەسێکی تاوانکار وگوناهکەریش بێت.\nعەقیدە (بیروباوەڕ) . ناوەکان وحوکمەکان . ئیسلام .


وەزیری بەرگری فەرەنسا دەستیلەکارکێشایەوە – كوردى پۆست\nنوچه نێت\tوەزیری بەرگری فەرەنسا دەستیلەکارکێشایەوە\t20/06/2017 kurdipostgroupلێدوانێک بنووسە\tnuche.net\nبە گوێرەی هەواڵی میدیاکانی جیهان، وەزیری بەرگری فەرەنسا، رۆژێک پێش ناساندنی کابینەی نوێی دەوڵەت، دەستیلەکارکێشیایەوە.\nسیلۆی گولار، وەزیری بەرگری فەرەنسا، ئەمڕۆ سیشەممە 20-6-2017 دەستی لە کارەکەی کێشاوەتەوە. ئەمە لە کاتێکدایە، کە بڕیار وایە ئێدوار فیلیپ، سەرۆکوەزیرانی فەرەنسا، سبەی کابینەی نوێی ئەم وڵاتە پێکبهێنێت. گولار گوتوویەتی، کە نەیویستووە بەشداری کابینە بێت.\nگولار دەستلەکارکێشانەوەی خۆی گرێداوە بە لێکۆڵینەوەکان دەربارەی کەیسێکی گەندەڵی لە پارتەکەی خۆی، کە بە بزووتنەوەی دیموکراتی ناسراوە و لە بەیانێکدا رایگەیاندووە، کە دەستلەکارکێشانەوەی لە دوای لێکۆڵینەوەکانی تایبەت بە بەم کەیسە بووە و ویستوویەتی نیاز پاکی خۆی نیشان بدات\nگولار، کە لە کابینەی ماکرۆن گەیشتە پۆستی وەزارەتی بەرگری دەڵێت، بابەتی بەرگری پێویستی بە بەرپرسێکی لێبڕاوە و نابێ شەرەف و کەرامەتی سوپا و ئەو ژن و پیاوانەی، کە خزمەتی تێدا دەکەن و گیانی خۆیان دەخەنە مەترسییەوە، تیکەڵ بە هەندێک کەیس بکرێت.\nدرێژه‌ی بابه‌ت http://www.nuche.net/?p=98825\nوەزیری بەرگری فەرەنسا دەستیلەکارکێشایەوە\tڕێدۆزیی بابەت\nبابه‌تی پێشووده‌ڤه‌رێن نوو ل مووسلێ هاتنه رزگاركرنبابه‌تی داهاتووئـاسایشی سلێمانی لەماوەی سێ مانگدا 16 چه‌كدار و ئه‌ندامی داعش دەستگیر دەکات وه‌ڵامدانه‌وه هەڵوەشاندنەوەی وەڵام\tEnter your comment here...


هاوڵاتیانی مەخمور: پێویستە کرێکاران خۆیان بەڕێکخستن بکەن – کوردی – RojNews.News\n22/06/2020 - 10:29:35 pm\nپێنجشەممە, 30 أبر 2020 – 10:36\nبەبۆنەی ١ی ئایار (١ی مانگی ٥)، ڕۆژی جیهانی کرێکار و ڕەنجدەران، هاوڵاتیانی کامپی پەنابەرانی شەهید ڕۆستەم جودی لە مەخمور، ئەم ڕۆژە لە هەموو کرێکاران پیرۆز دەکەن و لەم بارەیەوە بۆ ڕۆژنیوز دەدوێن.\nسادق کارا، بەڕێوبەری ڕێکخراوی کرێکارانی کامپی مەخمور، ١ی ئایار پیرۆز دەکات و دەڵێت: کرێکارانی جیهان ئەم ڕۆژە وەک ڕۆژێکی پیرۆز بۆ تێکۆشان لە ڕێی ماف و ڕەنجی خۆیان دەبینن، بە داخەوە بەهۆی کۆرۆناوە ناتوانین ئەمساڵ ئەم ڕۆژە پیرۆز بکەین، ئەم نەخۆشییە کاریگەرییەکی گەورەی لەسەر کرێکاران داناوە، چونکە هەموو کارەکان ڕاگیراون و کرێکاران بێکاربوون.\nکارا بە ئاماژەدان بەوەی کە لەم ناوچەیەی تێیدا دەژین، مافی کرێکاران ناپارێزرێت وتی: هیوا و داوامان ئەوەیە کە هەموو کرێکارانی جیهان یەکێتی خۆیان دروست بکەن و بۆ پاراستنی حەقدەست و مافی خۆیان تێبکۆشن.\nنەعما جەنگیز، هاوسەرکی ڕێکخراوی کرێکارانی مەخموریش دەڵێت: ئەم ڕۆژە بۆ من گرنگە، چونکە بە ڕەنجی دەستی خۆم و کرێکاری بژیوی ژیانی ڕۆژانەم دابین دەکەم، وەک کرێکارانی ژن ڕۆژانە ڕووبەڕووی سووکایەتی و مافخۆراوی دەبینەوە، پەتای کۆرۆنا و گەمارۆی سەر کامپەکە بە تەواوەتی ڕێگەکانی داخستووە، لە ژیانماندا تووشی ئاستەنگییەکی زۆر بووینەتەوە، داواش لە کرێکاران دەکەم کە خۆیان بەڕێکخستن بکەن و بۆ مافی خۆیان تێبکۆشن.\nئەحمەد ئاپایدن هاوڵاتییەکە و دەڵێت: ئەم ڕۆژە لە ئەنجامی قوربانیدانێکی زۆر دروست بووە، لە شۆڕشی ئێمەشدا، هەڤاڵ حەقی قەرار، هەم کرێکارێک بوو هەم تێکۆشەرێک و شەهیدێکی مانگی گوڵانە، بنەمای دامەزراندنی کۆمەڵگا لەسەر ڕەنجە، ئەمەش بە ڕەنجی دایکان، گەنجان و کرێکاران دەبێت، ١ی گوڵان ڕۆژی خاوەنداری لە ڕەنج و بەهاکانی کۆمەڵگایە، پێویستە مافی کرێکاران بپارێزرێت، سەرمایەداریی یاری بە ژیانی کرێکاران دەکات و ڕەنجیان دەخوات، بانگیشی لە کرێکاران کرد کە یەکێتی خۆیان دروست بکەن و خاوەنداری لە مافی خۆیان بکەن.\nکەرکوک، پێنج حاڵەتی نوێی کۆرۆنا تۆمار کرا


نوێنەری ڕوسیا لە نەتەوە یەکگرتووەکان دەڵێت ناتوانرێت ئەگەری شەڕ لەگەڵ ئەمەریکادا بەدوور بگیردرێت\nنوێنەری ڕوسیا لە نەتەوە یەکگرتووەکان ڤاسێلی نیبینزیا\nنوێنەری ڕوسیا لە نەتەوە یەکگرتووەکان ڤاسێلی نیبینزیا داوای لە ئەمەریکا و هاوپەیمانەکانی کرد خۆیان بەدوور بگرن لە کردەوەی سەربازیی لە سوریادا بەهۆی هێرشە کیمیاییەکەی سوریاوە و وتی " ناتوانرێت ئەگەری ڕوودانی جەنگ لەنێوان واشنتن و مۆسکۆدا بەدوور بگیردرێت."\nدوای کۆبوونەوە داخراوەکەی ئەنجومەنی ئاسایش کە لەسەر داوای پۆلیڤیا ساز کرابوو بۆ باسکردن لەسەر هەڕەشەکانی سەرۆکی ئەمەریکا دانۆڵد ترامپ سەبارەت بە ئەنجامدانی کردەوەی سەربازیی لە سوریا، نیبینزیا وتی ڕەوشەکە مەترسیدارترە بەوەی کە هێزە سەربازییەکانی ڕوسیا لە سوریادا بوونیان هەیە.\nنیبینزیا بە ڕۆژنامەنووسانی وت " ئەرکی سەرەکی ئەوەیە کە خۆمان بەدوور بگرین لە جەنگ. هیوادارم خاڵێک نەبێت کە گەڕانەوە لێی زۆر درەنگ بێت."\nکاتێک سەبارەت بەوەی کە ئایا ئاماژە بە جەنگی نێوان ڕوسیا و ئەمەریکا دەدات یان نا، نیبینزیا وتی " بەداخەوە ناتوانم هیچ ئەگەرێک بەدوور بگرم چونکە ئێمە ئەو نامانەمان بینیوە کە لە واشنتنەوە دێن و باس لە هەڵگیرساندنی جەنگ دەکەن."\nسەرۆک ترامپیش وتی کۆبوونەوە ئەنجام دەدات سەبارەت بە سوریا و بەمزووانە بڕیارێک دەدات.\nهەروەها ڕوسیاش داوای کۆبوونەوەیەکی ئەنجوومەنی ئاسایشی نێودەوڵەتی کرد سەبارەت بە سوریا و داوای لە سکرتێری گشتی نەتەوە یەکگرتووەکان ئەنتۆنیۆ گۆتێرێش کرد بەیاننامەیەکی ئاشکرا بدات لە کۆبوونەوەکەدا.


قۆناغەکانی گەشەی پەپوولە - بابەت\nسەرەکی ⁄ ئاژەڵ و رووەک ⁄ ئاژه‌ڵ وباڵنده ⁄ قۆناغەکانی گەشەی پەپوولە\n1 قۆناغەکانی گەشەی پەپوولە:\n1.4 پەپولەی پێگەیشتوو:\nقۆناغەکانی گەشەی پەپوولە:\nپەپولەی مێینەی پێگەیشتوو هێلکەکانی لەبەهارو هاوین یان پایزدا بەپێی جۆری پەپوولە لەسەر گەڵای دارەکان یان نزیکیان دەکاتەوە بۆ نزیککردنەوەی هێلکەکان لەسەرچاوەی خواردنەکانیان پاش هەڵئاوساندنی ، مێینەکان ژمارەیەکی زۆر هێلکە بۆ دڵنیابوون لەمانەوەی ژمارەیەکیان دیاری دەکەن و ئەو هێلکەیانە بەقەبارەی زۆر بچوکی خۆیان جیادەکەنەوە .\nئەم قۆناغە کاتێک دەست پێدەکات کە لارڤای بچووکی وەک کرم لە هێلکەکان دەچوێنێت و ڕەنگە ئەو لارە نەقشە یان قژێکی نەرم بێت و هەروەها ڕەنگە لە یەکێک یان چەند ڕەنگێک بێت و لەکاتی هەڵهێنانی لارڤاکە کەمێک لە قەبارەی هێلکەکەیان گەورەتر بێت و دواتر بە بەردەوامی دەست بە خواردن بکەن بۆ ئەوەی بەو خێرایییە گەشە بکەن کە نزیکەی 100 ئەوەندەی قەبارەیان بەدەست بهێنن، هەروەها پێستیان لە 4-5 جار ەوە بگۆڕدرێت لە ماوەی ئەم قۆناغە بەهۆی زیادبوونی زیادەوە\nکاتێک لارڤاکە تەواو دەبێت و گەشەی تەواو دەبێت و لە خواردن ناوەستێت، قۆناغێکی نوێی ژیانیان دەست پێدەکات، کە پینە، لەم قۆناغەدا لارڤاکان لەدەوری خۆی کۆکۆیەکی ئاوریشمی دەخولێتەوە بۆ خۆپاراستن و ئەم کۆکەیانە ڕەنگە لەژێر لقێکی شاراوەی ڕووەکەکەدا هەوی بن یان لەژێر ژێر زەوی دا بنێژرێن و لەناو ئەو کۆخەدا لارڤای لارڤا لەقۆناغێکی ەوە بۆ قۆناغێکی تر هەڵئاوسدەبێت و خانە تایبەتەکانی ناو لارڤاکە بەخێرایی گەشە دەکات و دەبێتە هۆی پێکهێنانی باڵ و قاچ و چاو ، لەکاتێکدا ئەم قۆناغە چەند مانگێکی دەوێت بۆ تەواوکردنی هەندێکیان بۆ تەواوکردنی هەندێکیان بۆ تەواوکردنی هەندێکیان بەڵام ڕەنگە جۆرەکان ماوەی درێژتر بخایەنن بۆ دوو ساڵ لە جۆرەکانی تردا.\nکە پەپوولە لە کۆخەکە گەورە دەبێت لێوەی دێتە دەرەوە و باڵەکانی لە هەوای کراوەدا هەڵدەدات و بە ئەرکی سەرەکی پەپوولەکە دادەنرێ جووتبوون ، بە دوای هاوبەشێک دەگەڕێت بۆ تەواوکردنی پرۆسەی پیتاندن و پاشان هێلکە لەسەر گەڵای درەختەکان یان نزیک تر دانێت ، بۆ ئەوەی خولی ژیانی پەپوولەی نوێ دەست پێ بکات ، بەڵام تەمەنی پەپوولە لەم قۆناغە کورتەدا ڕەنگە نەگاتە مانگ .\nئاژەڵقۆناغەکانی گەشەی پەپوولە


کوردیپێدیا - 08-09-2015\n📅 08-09-2015 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nهێرشیان کردە سەر بینای بەرێوەبەرایەتی گشتی پارتی دیموکراتی گەلان هەدەپە لە ...\n- کاتژمێر 10ی سەرلەبەیانی ئەمڕۆ فەرمانبەرانی (سەرۆکایەتی دادگای تێهەڵچوونەوەی ناوچەی کەرکوک - گەرمیان و فەرمانبەرانی سەرۆکایەتی زانکۆی گەرمیان مانیان لە دەوامکردن گرتووە و شوێنی دەوامەکانیان بەجێهێشت. مانگرتنەکانیش بەهۆی دواکەوتنی دابەشکردنی مووچەی فەرمانبەرانەوەیە.\n- شەڕێکی قورس لەنێوان گەریلاکانی پارتی کرێکارانی کوردستان و سوپای تورکیا لە ناوچەی ئەغدیر دەستپێکردووە و بەپێی زانیارییەکان 10 پۆلیس کوژراون.\n- بەرپرسی چاپەمەنی و راگەیاندنی پارتی کرێکارانی کوردستان رایدەگەیەنێت، ئەمڕۆ 20 فەرمانبەری وڵاتی تورکیا ئازادکران کە لە لایەن پارتی کرێکارانی کوردستانەوە دەستبەسەر کرابوون.\n- هاوڵاتیان و شۆفێرانی ئەو ئۆتۆمبیلە بارهەڵگرانەی کە دەیانەوێت بچنە نێو خاکی تورکیا، لەخاڵی سنوری ئیبراهیم خەلیل خۆپیشاندانیان ئەنجامدا. خۆپیشاندەران داوادەکەن خاڵی سنوری ئیبراهیم خەلیل بکرێتەوە بۆ ئەوەی بچنە نێو خاکی تورکیاوە.\n- لەدوای هێرشە خوێناوییەکانی ئەم دواییە و بۆ مەبەستی راوەدونانی گەریلاکانی پارتی کرێکارانی کوردستان (پەکەکە)، تورکیا رایگەیاند:" ئەمڕۆ سێ شەممە، هێزێکی زەمینی تایبەت رەوانەی نێو هەرێمی کوردستان کراوە".\n- کاتژمێر 01:00ی شەوی رابردوو لەگەرەکی نوری ناوچەی جزیرەی سەر بە شەرناخ لە دژی دوو ئۆتۆمبێلی پۆلیس چالاکی ئەنجام درا و 8پۆلیسی تورک برینداربوون. چالاکییەکە بەهۆی بۆمبی چێندرا و پێکهات و بریندارەکان رەوانەی نەخۆشخانەی گشتی ئەو شارە کران و دەووترێت، برینی هەندێک لەو پۆلیسانە سەختە.\n- کاتژمێر 8:30 خولەکی ئەمشەو چەتەکانی داعش دوو گولە هاوەن ئاراستەی ناو شارەدێ قەرەتەپە دەکەن و لە ئەنجامدا 4 هاووڵاتی برینداربوون.\n- گروپێکی زیاتر لە 100 رەگەزپەرستی تورک هێرشیان کردە سەر بینای بەرێوەبەرایەتی گشتی پارتی دیموکراتی گەلان هەدەپە لە ئەنکەڕە و لە 3 لایەوە سوتاندیان.\n1. 👁 پێنج هەزار خۆبەخش ناویان بۆ چوونە ناو هێزەکانی پێشمەرگە تۆمار کردووە\n2. 👁 رێژەی هەژاری لە هەرێمی کوردستان\n3. 👁 لە سنووری ئیدارەی راپەڕین نزیکەی 10 تەن لە گەنمی وەرگیراوی جوتیاران لە ناوەندی وەرگرتنی گەنم و جۆ لە ناحیەی چوارقوڕنە تەڕ دەبێت\n4. 👁 لە ماوەی چەند مانگی ڕابردوودا 12 هەزار کەس هەرێمی کوردستانیان بەجێهێشتووە\n5. 👁 کەرکوک.. لە مانگی ئابدا 1260 منداڵ لە دایکبوون\n6. 👁 کەرکوک.. لەماوەی مانگێدا 15 حاڵەتی دزیکردن ئەنجام دراوە\n1. 👁 بيان قيادة لواء الكورد الفيليين / حشد شعبي بمناسبة ذكرى صدور تعليمات الجنسية الجديدة\n1. 👁 بڵاوکراوەنامە - وەشانی 2ەم\n2. 👁 پەڕتووکنامە - وەشانی 2ەم\n1. 👁 کاویان سەڵەواتی ناسراو بە (کاوە سنە)\n➕ ئەم بابەتە لەلایەن: (هاوڕێ باخەوان)ەوە لە: Sep 8 2015 12:22PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 8 2015 10:34PM باشترکراوە\n👁 ئەم بابەتە 15,117 جار بینراوە\n📷 فایلی وێنە 1.0.1 34 KB Sep 8 2015 12:22PM هاوڕێ باخەوان\n📊 ئامار بابەت 382,584


حەشدی شەعبی و پێشمەرگە بەیەك دەگەنەوە\nپێنج شەممە, 24 تشرینی دووەم 2016 06:26\nحەشدی شەعبی لە بەیانـنامەیەكدا ڕایگەیاند، هێزەكانیان گەیشتوونەتە سەر ڕێگەی سەرەكی نێوان هەردوو شاری تەلەعفەرو شەنگال و لە ئێسـتادا لە ناوچەی سینۆ بە هێزەكانی پـێشمەرگە گەیشتوونەتەوە.…\nسلێمانی... گۆڕانگای لە خشتەی پێدانی كارەبادا كرا\nپێنج شەممە, 24 تشرینی دووەم 2016 06:37\nكوردیو - سلێمانی بەڕێوەبەری گشتی كارەبای سلێمانی ڕایدەگەیەنێت: بەهۆی كەمبونەوەی كارەبای نیشتیمانی گۆڕانكاری لەخشتەی پێدانی موەلیدە ئەهلیەكانی سنوری پارێزگای دەكرێت. سالار حیسامەدین بەڕێوەبەری گشتیی بەڕێوەبەرایەتی…\nئەمڕۆ موچەی دوو وەزارەت دابەشدەکرێت\nپێنج شەممە, 24 تشرینی دووەم 2016 06:33\nوەزارەتی دارایی و ئابوری حکومەتی هەرێم ڕایگەیاند، ئەمڕۆ موچەی وەزارەتی پەروەردە و فەرمانبەرانی وەزارەتی دارای دابەشدەکرێت. لە ڕاگەیەندراوێکدا وەزارەتی دارایی ڕایگەیاند، ئەمڕۆ ٢٤ی تشرینی دووەمی…\nوێنە ... بەرێوەچوونی یەكەم رۆژی پرسەی شەهید (د. وشیار ئیسماعیل)\nپێنج شەممە, 24 تشرینی دووەم 2016 06:28\nتاكو پڕۆژە یاسا نەبێت، كێشەی نەوت لەنێوان هەرێم و بەغدا چارەسەر ناكرێت\nپێنج شەممە, 24 تشرینی دووەم 2016 06:15\nپڕۆژە یاسای نەوت و گاز لە ئەنجوومەنی نوێنەران لە چاوەڕوانی رێككەوتنی لایەنە سیاسییەكاندایە، ئەندامێكی ئەنجوومەنی نوێنەرانیش ئاماژە بۆ ئەوە دەكات تاكو ئەو پڕۆژەیە نەبێت بە…\nداواكاری گشتی بانگهشێتی بڕیاردەرانی پاشەكەوتی موچە دەكات\nپێنج شەممە, 24 تشرینی دووەم 2016 06:19\nسەرۆكی فەرمانگەی داواكاری گشتی سلێمانی رایدەگەیەنێت، بانگهێشتی ئەو كەسانەمان كردووە كە لەپشت بڕیاری پاشەكەوتكردنی موچەی فەرمانبەرانەوەن، ئاشكراشیدەكات، سكاڵامان لەسەر زیاتر لە 200 موستەشاری سەردەمی بەعس…\nگۆڕان: یەكەم كاری ئیرهابی نییە بەرامبەر دەنگە زوڵاڵەكان دەكرێت\nپێنج شەممە, 24 تشرینی دووەم 2016 06:14\nبزوتنەوەی گۆڕان لە راگەیەنراوێكدا تیرۆركردنی د.وشیار ئیسماعیل وتارخوێن و پێشنوێژی مزگەوتی بندیان لەشاری هەولێر ئیدانە دەكات.لەبەشێكی ئەو راگەیەنراوەدا، بزوتنەوەی گۆڕان رایگەیاندووە، ئەو كارە قێزەونە یەكەم…\nسەرۆكی پەرلەمانی عێراق پرسەو سەرەخۆشی لە یەكگرتوو دەكات\nپێنج شەممە, 24 تشرینی دووەم 2016 06:12\nسەرۆكی ئەنجوومەنی نوێنەرانی عێراقی پرسەو سەرەخۆشی لەیەكگرتووی ئیسلامی كوردستان دەكات بەهۆی شەهید بوونی دكتۆر هۆشیار ئیسماعیل. لەمیانەی دەركردنی بەیاننامەیەك، (د. سەلیم جبوری) سەرۆكی ئەنجوومەنی نوێنەرانی…\nھێزەکانی ئاسایش دەستگیرکردنی سێ تیرۆرست رادەگەیەنن\nچوار شەممە, 23 تشرینی دووەم 2016 21:13\nھێزەکانی ئاسایشی کەرکوک دەستگیرکردنی سێ تیرۆرستی داعش رادەگەیەنێت و وتەبێژی بەڕێوەبەرایەتیەکە دەڵێت"دانیان ناوەبەوەدا کەمەلایەکی ئاینیان سەربڕیوە و لەبەردبارانکردنی ژن و پیاوێکدا بە بیانوی زیناکردن بەشداربوون".…\nیەکشەممەی داهاتوو موچەی ئەم وەزارەت و شوێنانە دابەشدەکرێت\nچوار شەممە, 23 تشرینی دووەم 2016 20:51\nهەفتەی داهاتوو وەزارەتی دارایی خشتەیەکی نوێی مووچە بڵاودەکاتەوە و بە گوێرەی خشتەکە موچەی وەزارەتێک دابەشدەکرێت. سەرچاوەیەکی ئاگادار لە وەزارەتی دارایی ڕایگەیاند "هەفتەی داهاتوو مووچەی چەند…\n"نرخی نەوتی سپی دەبێتە دوو هێندە"\nچوار شەممە, 23 تشرینی دووەم 2016 20:41\nنرخی نەوتی سپی بەهۆی هاتنی وەرزی سەرما و دابەشنەکردنی بەرزبووەتەوە و لە ئێستادا نرخەکەی لە دوو هێندەی نرخی ئاسایی نزیک دەبێتەوەمحه‌مه‌د حه‌سیب به‌ڕێوه‌به‌رى نه‌وت و…\nچەند کەناڵێک لە هەرێمی کوردستان دادەخرێن\nچوار شەممە, 23 تشرینی دووەم 2016 20:35\nوەزارەتی ڕۆشنبیری ڕایدەگەیەنێت چەند کەناڵێکی ڕاگەیاندنی ناوخۆیی بەهۆی پابەند نەبوونیان بە یاساکانەوە بۆ ماوەیەکی کاتی پەخشەکانیان ڕاگیراوە، ئەگەر بەردەوام بن کەناڵەکان دادەخرێن. ڕاستى مه‌حمود زامدار…\nبەبۆنەی تیرۆركردنی دكتۆر هۆشیار، كۆربەندی هزری ئیسلامی بەیاننامەیەك بڵاودەكاتەوە\nچوار شەممە, 23 تشرینی دووەم 2016 17:28\nلەكاتێكدا ئومێدو هیواكان دەگشانەوەو دەروازەكان ڕوو لەكراوەن بەرەو دۆزینەوەی دەرچەیەك بۆ ئەو قەیرانە زۆرانەی هەرێمی كوردستانی گرتۆتەوە، بەدڵێكی غەمبارو پەژارەیەكی زۆرەوە هەواڵی تیرۆركردنی (د. هۆشیار…\nبەیاننامەی فراكسیۆنی یەكگرتوو لەئەنجوومەنی پارێزگای هەولێر بەبۆنەی شەهید كردنی دكتۆر هۆشیار\nچوار شەممە, 23 تشرینی دووەم 2016 17:26\nفراكسێۆنی یەكگرتوو لە ئەنجومەنی پاریزگای هەولیر بە بۆنەی شەهیدكردنی زانا و بانگخواز و وتارخوینی مزگەوتی حاجی عمر بندیان مامۆستا مەلا وشیار ئیسماعیل بەیاننامەیەك بلاو دەكاتەوە…\nپەڕەى 1734 لەکۆى 2294 پەڕەدا


گۆڕێکی ٤٤٠٠ ساڵە لە میسر دۆزرایەوە کە بۆ پێشەوایەکی ئایینی سازکراوە. | ڕێکخراوەی زانستی فەرهەنگیی هۆژان\nسەرماوەز ۲۷, ۲۷۱۸ Hojan زانستە بنەمایییەکان, زانیاری, هەواڵ و زانیاری 0\nگۆڕێکی ٤٤٠٠ ساڵە لە میسر دۆزرایەوە کە بۆ پێشەوایەکی ئایینی بە ناوی “وەهتی” سازکراوە و لانیکەم ٥٥ پەیکەری تێدایە.\nوەهتی پێشەوایەکی ئایینیی زۆر گەورە و پایەبەرز بووە و بۆ فیرعەونێک بە ناوی نێفێریرکار کاری کردووە.گۆڕەکە، لە دوو نهۆم دایە، بەشی سەرەوە ٢٤ پەیکەر و بەشی خوارەوە ٣١ پەیکەری تێدایە. زۆربەی (ٸەگەر هەمووشیان نەبن) پەیکەرەکان پیشاندەری مرۆڤ و خوداکانن، هەندێکیان لە قەبارەی ژیانی ئاساییدان و ئەوانی دیکە قەبارەیان کەمتر لە یەک مەترە.\nنووسراوەکان کە بە ڕێنووسی هایرۆگلیف نووسراون و لە گۆڕەکەدا دۆزراونەتەوە، باس لە دایکی ئەم پێشەوا ئایینییە کە “مێریت مین”ە، دەکەن ناوەکەی بە واتای خۆشەویستی خوای مینە (خوای مین خوای بەبەر بوونە). هەروەها نووسراوەکە باس لە ژنی پێشەوا ئایینییەکە بە ناوی “نین وینیت تاهـ” (بە واتای گەورەترین خوای تاهە) دەکات.\nگۆڕەکە چەندین وێنەی ڕەنگاوڕەنگیش لەخۆ دەگرێت کە ڕەنگەکەیان سەرەڕای تێپەڕبوونی کات ماوەتەوە. ئەم وێنانە پێشەوا ئایینییەکە و ژنەکەی و بەشداریکردنی میسرییەکان لە چالاکیی وەکوو چێشت لێنان، خواردنەوە و کاری سازکردن پیشان دەدەن.\nپێشەوای ئایینی priest


ئیدێ و زەبری بەرجەستە.. کاوە جەلال – Dengekan\nbyKawa Jalal\tDecember 20, 2020\tGeneral, Opinion\nچەند ڕۆژی ڕابوردوو لە گەرمەی خۆپێشاندانەکاندا ئاشکرا بوو کە هیچ ئیدێیەک لە بنەڕەتەوە لەنێو و بەنێو ئەواندا بەرجەستە نەبووە، واتا نەبووە بە زەبری ماتەریەل. لێ هاوکات هەر لە گەرمەی ئەو خۆپێشاندان و سەرهەڵدانانەدا تێڕوانینێک ڕادەگەیەنرا کە بەرواڵەت وزەی لە ئەنارکیزمەوە وەرگرتبوو: تێڕوانینەکە پێشوازیی لە چالاکییەکانی گەنجانی سەرهەڵداو دەکرد و “ئامۆژگاری”ی دەکردن کە ڕێکخەران یان پێشڕەو قبووڵ نەکەن، ڕێ نەدەن خاوەنداری بکرێن، ئەوە چونکە گۆیا پێشڕەوان سەرەنجام، هەرئەوەندەی لەڕێی سەرهەڵدانەوە بە دەسەڵات بگەن، دەبنەوە بە چەوسێنەر، کەواتە ڕەوشەکە بەو هۆیەوە ناگۆڕرێت و کرداری زەبرمەندی ئەوانیش بەفیڕۆ دەڕوات. ئەم تێڕوانینە تا ئەو ڕادەیە بۆ ئێمە جێی سەرنجە، کە دەرفەتمان دەداتێت دانوستانی خودی تێگەی “پێشەنگ” یان “پێشڕەو” بکەین کە ئەویش بێگومان رواڵەتییانە لە لێنینیزمەوە وەرگیراوە، هاوکات هەروا رواڵەتی دەکرێت بە مەترسییەکی هەڕەشەکەر لە چارەنووسی سەرهەڵدان و ڕاپەڕینەکان.\nخۆپێشاندان زەبرە، لێ دەشێت وەک زەبرێکی نەرمی بەرجەستە دابنرێت، چونکە ڕەوتی سیاسەتی پیادەکراوی ڕیال “دەشێوێنێت” – ئاخر ڕێی پێدەگرێت. ئەوجا نەشیاو نییە کە ئەم زەبرە بەرجەستەیە کڵپە بسێنێت، بێگومان نەک لە خۆیەوە، بەڵکو لە داکەوتدا کڵپەی پێدەسێنرێت: بە کرداری ئاژاوەگێڕان، بە ستراتیژیی زەینکارایان (ئینتەلەکتوێلان) – هەروەها نەشیاو نییە کە هێزی دەرەکیش خۆی نەخزێنێتە نێوییەوە، کە وەک ئەگەرێک لاوازە و هاوکات بابەتی پێوەخەریکبوونی ئێمە نییە.\nلێ ئیدێ دەشێت بریتی بێت لە کرۆکی تیشکمەند کە وەک ڕۆشنایی بە بەردیدی سەرهەڵداوانی ئاگامەندەوە ڕووەو ئامانجی دیاریکراو پەخشدەبێتەوە. ئیدێ لەم ڕووەوە کە وەک ڕۆشنایی ئامانجدار داواکاریی بۆ گۆڕینی پەیوەندییە جڤاکییەکان لەخۆگرتووە، ئیدێی ئازادییە، وەک ئەوەش دەرچەی کردارە بە مەبەستی ژیانی ڕزگارکراو لە ستەم ی دەسەڵاتدارانی ناڕەوا. لێ هاوکات دەشێت ئیدێ لە کەلەپوری سوننەتیدا، لە ئایینی باڵادەستدا، ببینرێتەوە و پاشڤەرۆیانە هانای بۆ ببرێت، کەواتە ئێستا کرۆکی تیشکمەند نییە، بەڵکو دەستوێژێکە کە بە ترسەوە لە تەنگژە و شێواییە جڤاکییەکانی سەردەم، لە سەرهەڵدانی شێوە ژیانی نوێی نامۆ بە ترادیسیۆن (تەقالید) و هتد، هانای بۆ براوە. ئیدێ لەم ڕووەوە بنەمایەکی سەرەکیی کۆیلایەتییە لە پێناوی بنیاتنانی ژیانی سستکراو لەژێر ڕێبەریی “پیاوانی تاریکیگەرا”دا کە وەک خواستی باڵاترین خودایەتیی گریمانەکراو ڕەوایەتیی پێدەدرێت.\nبە پێچەوانەی هەردوو ئەگەری بەرجەستەبوونی ئیدێ کە بێگومان دەشێت لکی جیاوازیان لێ بکەوێتەوە، خۆپێشاندان و سەرهەڵدان بەبێ ئیدێ هیچی دیکە نین جگە لەو ترومپا بێ سەرقاپە کە ترۆتسکی وەک وێنەیەک بۆ شۆڕشی 1905ی ڕوسیا بەکاریدەهێنێت و هەڵمی نێوی بەبێ بوون بە وزە بە گشت لادا پەرشدەبێتەوە.\nکەواتە هەر زەبرێکی بەرجەستە دەکەوێتە بەردەم پرسیاری دەرچە (مەبدەئ)، ئەوجا بەردەم پرسی ڕاڤەکاران و بەکاربەرانی ڕاڤەکان، یان داڕێژەرانی ستراتیژیی بەرەنگاربوونەوە و هتد. ئاخر جەماوەر بەزۆریی “ئیڕراسۆینال”ە، کەواتە نەک “نائاوەزمەندە” / “ناعەقلانییە”، بەڵکو پەڕینەوەی کڵپەسەندووی ئەو لە “پەنام”ی ڕاسیۆدا / ئاوەزدا ڕوودەدات، بۆیە جڵەوگرتنی گەرەکە. گومانی تێدا نییە کە دەشێت پەڕینەوەی کڵپەسەندوو بەدڵی هەندێک گەمەڤان بێت، هەروەها دەشێت کەسانی داخ لە دڵ زیتببنەوە و بەهۆی ئەزموونی ڕابوردووی خۆیانەوە ببێژن: “تکایە واز لەو گەنجە دڵگەرمانە بهێنن با داخی دڵی خۆیان هەڵڕێژن”، لێ ئەو جۆرە هەڵوێستە خۆیشی پەرچەکردارێکی ئیڕراسیۆنالە: ڕاستییەکەی ئەو خۆی هێندە داخ لەدڵە، بەڵێ تەنانەت دەشێت هێندە بە کیین تەنرابێت، کە ئیدی تەواو لە پەنامی ئاوەزدا کردار دەنوێنێت، واتا: یان دەنگ هەڵدەبڕێت یان خۆی بەبێ پرسیاری ڕێکخستن دەچێتە نێو خۆپێشاندەرانەوە – ئاخر ئەویش دەیەوێت خۆی خاڵی بکاتەوە، ئەوجا چی دەبێت با ببێت! لێ داکەوتییانە بڕوانین، ڕاپەڕین هەمیشە لە مرۆڤانی ڕاپەڕیو پێکدێت و لەنێویدا ڕادەی بینین و توانستی ئەرگومێنتهێنانەوە و فۆرمولەکردنی هەنگاوی نوێ لەنێو پەیوەندیی ڕێژەییدا ڕوودەدەن. ئەمە گومانی تێدا نییە هەموو سەرهەڵدانێکی ئەنارکیستیش دەگرێتەوە کە لە نێویدا بەناچاری پەیوەندیی ڕێژەیی زیتدەبنەوە، ئەوە نزیکەی توێژئاسا، چونکە دەبێت جەماوەری ڕاپەڕیو بە ئاڕاستەی دیاریکراودا ببرێت. کەواتە سەرهەڵدانە ئەنارکیستییەکانیش هەردەم “ڕیکخراون” لە لایەن زەینکارایانی ئەنارکیستەوە. ئاخر ئەنارکیزم ملدانەبەری بێسەروبەر نییە! خەباتگێران لێرەش دەکەونە بەردەم پرسیارەکانی “ڕۆشن-تر”، “ڕێبین-تر”، “دەرککەر-تر بە مەترسی” و هتد.\nکەواتە پرسیارەکە ئەوە نییە کە چۆن بۆ ئەو جۆرە ڕەوشانە شابلۆنی (پێشنموونەی) چەسپێنراو، بۆ نموونە رواڵەتییانە مەترسییەکانی لێنینیزم وەک دەرچەی نرخاندنی سەرهەڵدانەکە وەربگیرێت، چونکە مرۆڤ دەمێکە هەر ئەوها رواڵەتییانە پێی ڕاهاتووە، بەڵکو لە بنەڕەتدا ئەوەیە کە داخۆ چۆن بشێت لە سەرهەڵداندا شێوەیەکی ڕێکخستنی ڕەوشەکان و پەیوەندییەکان بنیاتبنرێت کە تێیدا ئاگامەندانە ڕێ لە سەرهەڵدانی ڕێبەرانی ستەمکار گیرابێت. بۆ نا؟ ئایا مرۆڤ خۆی خالق نییە؟ کەواتە ئەوەشی لێدەوەشێتەوە.\nئەوە کە ئێمە زۆر جار وەک “سکاڵا” دەیبیستین و کوردانی ئێراق وەک دا-ماو دەنرخێنێت، گەلێک ڕاستی لەخۆدەگرێت. ئاخر لە ئەزمووندەریدا بینراوە کە چۆن ئەو کوردانە لە لایەک وەک دا-ماو لە بەردەم سوپای بێگانەدا سەریان کزکردووە یان ترسنۆکانە کۆڕەویان کردووە(!)، لێ لە لایەکی دی هەر ئەوان وەک دا-ماو پڕهەست و سۆز دوای بەچکە فێڵبازەکانی شێخایەتیی تەریقەت کەوتوون و چەکیان بۆ هەڵگرتوون، کە ئیدی وەک سۆزمەند و داکەوتنەبین خۆیان بەکوشت داوە، خۆیان خزاندۆتە نێو کارەساتی ماڵباتییەوە یان لە ئاستێکی بزێوبوونی سیاسییاندا وەستاون و پاشەکشەیان کردووە. بە هەر حاڵ، ئەو داماوانە ئەمڕۆش وەک دوێنێ بۆ خۆیان سەرکزانە دەژین و گوزەرانیان دابین دەکەن یان دەکڕوزێنەوە، لێ لە لایەکی دی کەمینەیەکیان پەرش و بڵاو داخی دڵیان هەڵدەڕێژن و چالاکی دەنوێنن، بەبێ ئەوەی هەرگیز بەئاگاهێنرابن لەو ڕاستییە کە تەنیا بوونی ئیدێ بە زەبری بەرجەستە دەشێت ڕێگەی سەرفرازیان بۆ خۆش دەکات – یان نەیکات! ئەوجا گومان لەوە ناکرێت کە هزرکارایانی سوننەتی، واتا مەلاکان، یەکەم کەسن کە لە بنەمای بەڵگەنەویستی چەسپێنراوەوە دەژین و دەئاخڤن و کرداری کۆنکرێت دەنوێنن، کەواتە دژبەری یان تەنانەت دوژمنی هزرین و کرداری ئاڕاستەدراون لە بکەری مرۆڤییەوە. ئەوجا دەستەبرایانی / دەستەخوشکانی ئەوان وەک پەخشانگەرایانی خوێنەرەوەی هزری ئەوروپی، دزەکانی نووسین ی هزری و ئەدەبی، داڕێژەرەوانی دەربڕینی تۆمارکراوی ئەوروپییانە، لە پلەی یەکەمدا سوننەگەرایانە کارایی خۆیان وەردەگرن – ئاخر وەک کوڕان و کچانی ئەو پەیوەندییە ستەمکارانە بە خودی ئەو پەیوەندییانە دەژین. لەم پەیوەندییەدا ڕۆژنامەوان و نووسەری ڕەخنەیی، دەگمەنێکی خۆ خەریککرووان بە پرسە هزرییەکانەوە، کێشێکی ئەوتۆ وەرناگرن و بابەتی پێوەخەریکبوونی ئێمە نین.\nلێ لەم پەیوەندییەدا ناڕەوا دەبین گەر ئاماژە نەدەین بۆ هاتنی ئیدێی بەرجەستەبوو بۆ نێو کوردانی ئێراق، کە لە “ئوێجەلان”ەوە سەریهەڵداوە و لەنێو ئەمانیشدا ڕێژەییانە کارایی وەرگرتووە. بە هەر حاڵ، ئەوە دەکەوێتە سەر کوردەکانی ئێراق خۆیان، کە بەحوکمی مێژووی خوێناوییان، حەساری ئابوریی نەریتتێکدەریان، رواڵەتگەریی سیاسەتکاران و زۆرینەی هەرە زۆری بەناو ڕۆشنبیرانیان (کە ئەمانیش زۆرینەیان بێ-بیرن و هەندێکی دیکەیان تاریکبیرن!)، کەسێتییەکی تەواو جیاوازیان لە کەسێتیی کوردانی ئێران و تورکیا و سوریا هەیە، کەواتە لە دوو سەرەوە دەکەونە بەردەم پرسی خەریکبوونی ڕەخنەیی بە هزری ئوێجەلانەوە: یان تەنیا زەینمەندانە دانوستانی بنەڕەتەکانی ئەم جیهانبینییە دەکەن، کەواتە وەک ئالەنگارییەکی هزری وەریدەگرن کە لەبەرئەوەی ئالەنگارییە، ئەوا خەریکبوون پێوەی ناچارەکییە، یان لایەنگرانی هزرەکە خودی ئەو هزرە پەیوەند بە کەسێتیی نوێی کوردانی ئێراقەوە هەموار دەکەنەوە (مۆدیفیکەیت دەکەن) – کەواتە نەک سوننەگەرایانە بەبێ پرسیار بەگەڕی بخەن! هانای بۆ بەرن!\nPrevious چۆن لیبڕاڵەکان بونە لایەنگیری تیۆری پیلانگێڕی ؟-1-.. نوسینی: جۆن گرەی وەرگێڕانی لەفارسیەوە: مەحمود عەبدوڵڵا\nNext خيانەتى پيرۆز.. د. زيرەك عەبدوڵڵا


لە گەرمیان مەترسیی وشکەساڵی حکوومەت و ڕێکخراوەکانی خستووەتە خۆ - اخبار العراق\nاخبار العراق » كوردى » لە گەرمیان مەترسیی وشکەساڵی حکوومەت و ڕێکخراوەکانی خستووەتە خۆ\nلە گەرمیان مەترسیی وشکەساڵی حکوومەت و ڕێکخراوەکانی خستووەتە خۆ\nبەهۆی کەمیی رێژەی بارانبارینەوە مەترسی وشکەساڵی لە سنووری ئیدارەی گەرمیان هەیە و ئیدارەی سنوورەکە و رێکخراوەکانیش بە مەبەستی رووبەڕووبونەوەی وشکەساڵی کەوتوونە خۆ و کار لەسەر دوورخستنەوەی مەترسییەکانی وشکەساڵی دەکەن.\nلە ڕاگەیەنراوێکدا کە وێنەیەکیشی بۆ (باسنیوز) نێردراوە، بەشی ڕاگەیاندنی ئیدارەی گەرمیان، ڕای دەگەیەنێت دوێنێ چوارشەممە سه‌رپه‌رشتیاری ئیداره‌ی گه‌رمیان له‌گه‌ڵ رێكخراوه‌كانی سه‌ر بە نه‌ته‌وه یه‌كگرتووه‌كان و ژماره‌یه‌ك رێكخراوی نێوده‌وڵه‌تی كۆبوه‌وه و پرسی كه‌م بارانی و هاوكاریی رێكخراوه‌كان بۆ سنووره‌كه تاوتوێ كران.\nله كۆبونه‌وه‌كه‌دا، سه‌رپه‌رشتیاری ئیداره‌ی گه‌رمیان رای گه‌یاندووە، ئه‌مساڵ له چاو ساڵانی ڕابردوو رێژه‌یه‌كی زۆر كه‌م باران باریوه و به‌مه‌ش تاڕاده‌یه‌ك وشكه‌ساڵی له سنووره‌كه سه‌ری هه‌ڵداوه، بۆیه له ئاكامی كه‌م بارانی، گه‌رمیان تووشی كێشه‌ی گه‌وره بووه و پێویستی به هاوكاریی رێكخراوه نێوده‌وڵه‌تییه‌كانه.\nلە ڕاگەیەندراوەکەی ئیدارەی گەرمیاندا ئاماژە بەوەش کراوە، سه‌رپه‌رشتیاری ئیداره‌ی گه‌رمیان لە کۆبوونەوەکەدا باسی له‌وه‌ش كردووە، به‌هۆی كه‌م بارانیی ئه‌مساڵه‌وه گوندنشینه‌كان كێشه‌ی گه‌وره‌یان بۆ دروست بووه له به‌خێوكردنی ئاژه‌ڵ و مه‌ڕ و ماڵات و ئه‌و گه‌نمه‌ی له زه‌وییه دێمه‌كاندا چاندراوه ئه‌گه‌ری زۆر زۆری هه‌یه بفه‌وتێت، له‌به‌ر ئه‌م هۆیانه‌ش بۆ ساڵێكی تر جووتیارانی سنووره‌كه بنه تۆیان نابێت له كاتێكدا ساڵانی ڕابردووش به‌رهه‌می گه‌نمیان داوه‌ته به‌غدا و به‌غداش پاره‌كه‌یانی نه‌داوه.\nئیدارەی گەرمیان ئەوەش ئاشکرا دەکات، لای خۆشییانه‌وه رێكخراوه‌كان بڕیاریان دا به‌پێی په‌یوه‌ندییه‌كانیان و به‌پێی تواناكانیان، كار بۆ نه‌هێشتنی شوێنه‌واره‌كانی وشكه‌ساڵی بكه‌ن، بۆ ئه‌و مه‌به‌سته‌ش، چه‌ند سێكته‌رێك دیاری كرا، له‌وانه‌ش (ئاوی سه‌ر زه‌وی و ژێر زه‌وی و كشتوكاڵ و ئاودێری و ئاژه‌ڵداری، ژینگه و ئاژه‌ڵی كێوی، به‌هاناوه‌چوونی گوندنشینه‌كان)\nئه‌مساڵ له چاو ساڵانی رابردوو كه‌مترین باران له سنووری ئیداره‌ی گه‌رمیان باریوه، به جۆرێك له سنووری قه‌زای كه‌لار و كفری بێجگه له ناحیه‌ی پێباز كه‌متر له 50 ملم باران باریوه.


دۆناڵد ترامپ گەیشتە عێراق، بەڵام چاوی بە عێراقییەکان نەکەوت\nسەرکۆماری ویلایەتە یەکگرتووەکانی ئەمریکا دەڵێت: هێزە سەربازییەکانی ئەمریکا لە عێراق دەمێننەوە تا پێش بە هەر جۆرە بەهێزبوونەوەیەکی داعش لە عێراق و سوریە بگرین و هەروەها ئێرانیش بخەینە ژێر چاودێرییەوە.\nدۆناڵد ترامپ سەرکۆماری ئەمریکا لە سەفەرێکی ڕانەگەیێنراودا شەوی چوارشەممە گەیشتە عێراق و لە نێو هێزە ئەمریکییەکاندا جێژنی کریسمسی پیرۆز کرد. لە قسەکردنێکیدا بۆ سەربازەکان گووتی "هێزە ئەمریکییەکان، بەهێزانە و وردەکارانە و ڕێکخراوانە لە سوریە دێنە دەرەوە، زۆر حەساوبۆکراو و ڕێکخراو".\nسەرکۆماری ئەمریکا ئەوەشی گوت، ویلایەتە یەکگرتووەکانی ئەمریکا ئامادەیی سەربازی خۆیان لە عێراق دەپارێزن تا بەر بە یاخیگەری داعش بگرن و بەرژەوەندییەکانی ئەمریکا بپارێزن و هەروەها لە نێزیکەوە ئاگاداری ئەگەری دووبارە دروستبوونەوەی داعش بگرن و هەروەها ئێرانیش لە نێزیک و بە وردی بخەنە ژێر چاودێرییەوە. سەرۆک ترامپ لەبارەی بڕیاری دەرچوونی ئەمریکا لە سووریە گوتی "لە سەرەتاوە ڕوون بووە کە ئامانجی ئەمریکا لە سووریە وەرگرتنەوەی ناوچەکانی بن دەستی داعش لەو گرووپە تیرۆریستییە بووە".\nترامپ لە نێو هێزە ئەمریکییەکانی نێو عێراق گوتی "ڕەجەب تەیب ئەردۆغان سەرکۆماری تورکیە ڕتزی بووە کە بەجێماوەکانی داعش لە سوریە بکاتە دەرەوە". هەروەها باسی لەوەش کرد کە بڕیار نەبوو مانەوەی ئەمریکا لە سوورییە نادیار بێت و وڵاتانی دەوڵەمەندی دیکە دەبێت بۆ دروستکردنەوە و نۆژەنکردنەوەی سوریە پارە بدەن. ترامپ گوتی: "ئەرکی ئەمریکا دروستکردنی وڵاتەکان نییە و ئەم کارە دەبێت وڵاتە دەوڵەمەندەکان بیکەن.هیچ کەسێک سوپایەکی وەک ئێمەی نییە، بەڵام ئێمە لە سەروو هەموو جیهانەوەین، ئێمە بە هەموو جیهاندا بڵاوبووینەتەوە. ئێمە لە ژمارەیەک وڵاتین کە زۆربەی کەس تەنانەت ناویانی نەبیستوون. راشکاوانە بیڵێم، ئەمە بێمانایە. بۆیە ئەمە چیرۆکەکەیە و زۆر سادەیە. من ویستم بێم بۆ عێراق. ویستم لەگەڵ ئەم پاڵەوانە مەزنانە کۆببەمەوە. ئەوەش ئەوەیە کە ئێمە ئەنجامی دەدەین. هەر لەبەر ئەوەشە کە ئێمە لێرەین". "داعش شکستی خواردووە و خەلیفە نەماوە و ئەگەر پێویست بە ئۆپەراسیۆنێکی سەربازی لە سوریە هەبێت، ئەم ئۆپەراسیۆنە لە بنکە سەربازییە ئەمریکییەکانی نێو عێراقەوە ئەنجام دەدرێت".\nلەگەڵ دۆناڵد ترامپی سەرکۆماری ئەمریکا، میلانیای خێزانەکەی و سارا سێندرز وتەبێژی کۆشکی سپی و جیم مەتیس وەزیری بەرگری و جان بۆڵتن ڕاوێژکاری ئەمنی کۆشکی سپی ـش لە عێراق ئامادە بوون. ئەم سەفەرەی سەرکۆماری ئەمریکا لە کاتێکدا ئەنجام درا کە کۆشکی سپی و کۆنگرە هێشتا لەسەر دابینکردنی بوودجەی دەوڵەت و مشتومڕی دروستکردنی دیواری سنووری باشووری ئەمریکا ڕێک نەکەوتوون و بەشگەلێک لە دەوڵەتی فیدراڵ هەڵپەسێردراون و کار ناکەن.\nئەمە یەکەمین سەفەری دۆناڵد ترامپە بۆ ناوچەیەکی شەڕ. پێشتر زۆرێک ڕەخنەی ئەوەیان لە دۆناڵد ترامپ گرتبوو کە بۆچی تا ئێستا بۆ ناوچەیەکی جەنگی سەفەری نەکردووە و چاوی بە هێزە ئەمریکییەکان لە دەرەوەی ئەمریکا نەکەوتووە.\nهۆکاری سەردانی نهێنی ترامپ:\nهەموو دەم ئەو ڕەخنەیە لە دۆناڵد ترامپی سەرکۆماری ئەمریکا گیراوە کە بۆچی سەردانی سەربازەکانی لە دەرەوەی سنوورەکانی ئەمریکا ناکات، پێشتریش دوو جار ویستی سەردانی عێراق بکات بەڵام بە هۆی ئەوەی کە لە میدیاکانەوە ئەم سەفەرانەی ئاشکرا بوون، هەڵیوەشاندنەوە. هەر بۆیە بۆ سەفەری ئێوارەی چوارشەممە فڕۆکەکەی بێ ڕووناکی ئاسمانی واشنتۆنی بڕیوە و گەیشتووەتە عێراق.\nدۆناڵد تره‌مپ، سه‌رۆكی ویلایه‌ته یه‌كگرتووه‌كانی ئه‌مه‌ریكا سەبارەت بەوەی کە بۆچی بە نهێنی هاتووەتە عێراق و ئێواره‌ی رۆژی چوارشه‌ممه 26/12/2018 به نهێنی چاوی به سه‌ربازانی وڵاته‌كه‌ی كه‌وتووە، گوتی "زۆر دوودڵ بووم له‌و گه‌شته، به‌تایبه‌تی پاش ئه‌وه‌ی بیستم له‌سه‌ر ئه‌و بارودۆخه‌ی ئه‌گه‌ری هه‌یه پێیدا تێپه‌ڕێن".. "ترسه‌كه‌ی من بۆ دامه‌زراوه‌ی سه‌رۆكایه‌تی بوو نه‌ك ته‌نها خۆم، ترسه‌كه‌م بۆ خانمی یه‌كه‌میش بوو".\nسەرکۆماری ئەمریکا باسی ئەوەشی کرد کە جێگای داخه له كاتێكدا 7 ترلیۆن دۆلار له ڕۆژهه‌ڵاتی نێوه‌ڕاست خه‌رجكراوه، به‌ڵام ده‌بێت به‌و شێوه نهێنییه بێتە عێراق و چه‌ندین فڕۆكه چوارده‌ورت بگرن تا بێیت و بڕۆیت، ده‌بێت گه‌وره‌ترین كه‌ره‌سته‌ی خۆپاراستن ببه‌یت بۆ ئه‌وه‌ی به سه‌لامه‌تی بچیت و بگه‌ڕێیته‌وه.\nدۆناڵد ترامپ له ڕێگه‌ی گه‌ڕانه‌وه‌ی له عێراق سه‌ردانی هێزه‌كانی ئه‌مریكای له ئه‌ڵمانیا كرد. فڕۆكه‌كه‌ی سەرکۆماری ئەمریکا له بنكه‌ی فڕۆكه‌وانیی ڕامستین ـی ئه‌ڵمانیا نیشته‌وه و له لایه‌ن چەندین فه‌رمانده و سه‌ربازی ئه‌ڵمانییه‌وه پێشوازی لێكرا.\nترامپ بۆ چاوی بە بەرپرسانی عێراق نەکەوت:\nدۆناڵد ترامپ لەو سەردانەی بۆ عێراق، لەگەڵ بەرپرسانی عێراق کۆنەبووەوە، هرەچەندە بڕیار وابوو چاوی بە عادل عەبدولمەهدیسەرۆکوەزیرانی عێراق بکەوێت، بەڵام بە هۆی ئەوەی کە سەرۆکوەزیرانی عێراق سەرەتا ئاگاداری سەفەرەکە نەکراوەتەوە و لە دوو کاتژمێر پێش سەردانی بنکە سەربازییەکان پێیان وتووە، بۆیە نەتوانراوە چاوی بە ترامپ بکەوێت.\nپێنجشەممە هاوپەیمانیی بنیاد (بینا)، ڕەخنەی لە سەردانە نهێناوییەکەی دۆناڵد ترامپ گرت و ڕایگەیاند کە "دەبێت لێپرسینەوە لە باڵیۆزی ئەمریکا لە بەغدا بکرێت لەسەر ئەم سەفەرە نهێنی و کتوپڕە".\nلە بەیاننامەکەی هاوپەیمانیی بنیاد هاتووە "پێمان سەیرە کە سەرۆکی ئەمریکا بەم شێوە نهێنییە سەردانی بنکەی سەربازیی ئەسەد لە ڕۆژاوای پارێزگای ئەنبار دەکات و ئەم جۆرە سەردانانە دوورە لە هەموو ڕێوشوێنێکی دیپلۆماسی و پێشێلکردنی نەریتە دیپلۆماسییەکانە و نیشانەی مامەڵەکردنێکی لووتبەرزانەی ئەمریکایە لەگەڵ حکومەتی عێراق".\nلە بەیاننامەکەدا ڕوو لە حکومەتەکەی عادل عەبدولمەهەدی کراوە کە ئەم سەردانە ڕەتبکاتەوە و نەتەوە یەکگرتووەکانیش ئاگاداربکاتەوە و بە پەلەش باڵیۆزی ئەمریکا لە بەغدا بانگهێشت بکات".


عێراق – Page 367 – تۆڕی میدیایی خەڵک\nخەڵك-بەشی هەواڵ سەرۆكی دەستەی حەشدی شەعبی دەڵێت، حەشد پشتیوانی لە هەر حكومەتێك دەكات كە ڕێز لە پرەنسیپەكانی گەل بگرێت، ئاماژە بە ڕێكردنی حكومەتەكەی عادل عەبدولمەهدیش دەكات...\nخەڵك- بەشی هەواڵ بەڕێوەبەرایەتی گشتی هێزەكانی ئاسایشی ناوخۆی لوبنان، بەیاننامەیەك لەسەر چارەنوسی ژنێكی عیراقی بڵاودەكاتەوە كە مێردەكەی ئاماژەی بە ونبوونی كردكردبوو، بە وتەی بەڕێوەبەرایەتییەكەش، ژنە عیراقییەكە...\n“جوتیاران قەرەبوو دەكرێنەوە”\nخەڵك – بەشی هەواڵ ئەندامێكی ئەنجومەنی نوێنەرانی عیراق ڕایگەیاند، بەكۆی دەنگی نوێنەران ڕەزامەندی دراوە لەسەر قەرەبووكردنەوەی جوتیاران و لێكوڵینەوە لەسوتاندنی دەغڵ و دانی جوتیاران. ئەڵماس فازڵ...\nخەڵك- بەشی هەواڵ بەڕێوەبەرایەتی كاروباری ناوخۆ و ئاسایش لە كەركوك، دەستگیركردنی تۆمەتبارێك ڕادەگەیەنێت كە لە دوای ڕفاندنی كچێك بە ئۆتۆمبێلكێكی حكومى لە پارێزگەكە، دەستدرێژی كردبووەسەر. بەپێی بەیاننامەیەكی...\nخەڵك- بەشی هەواڵ حەشدی شەعبی، پەرەپێدانی نمونەی تانكی (الكفیل) بە هەماهەنگی لەگەڵ عوتبەی عەباسی ڕادەگەیەنێت. ئەمڕۆ پێنج شەممە، حەشدی شەعبی لە بەیاننامەیەكدا ڕایگەیاندووە”لیوای 26ی حەشدی شەعبی،...\nخەڵك- بەشی هەواڵ وەزیری كشتوكاڵی حكومەتی فیدراڵ دەڵێت، ئەو خورمایەی هاوردە دەكرێت و دەهێنرێتە عیراق، بەشێوەی نایاسایی هاوردەكراوە. ساڵح حسێنی، وەزیری كشتوكاڵی عیراق، لە لێدوانێكی ڕۆژنامەوانیدا...\nخەڵك- بەشی هەواڵ تاوانێكی قێزەوند و دڕاندانەی دەستدرێژی و كوشتن، پارێزگەی كەربەلای هەژاند، ئەمەش بەهۆی دەستدرێژیكردنی مامێك بۆسەر برازایەكی خۆی. میدیاكانی عیراق، لە زاری سەرچاوە خۆجێییەكانەوە...\nخەڵك- بەشی هەواڵ ڕێكخراوی یونسكۆ نوسینگەی هەرێمایەتی خۆی دەگوازێتەوە بۆ عیراق، ئەمەش لەسەر داوایەكی بەرهەم ساڵح سەرۆك كۆماری عیراق، ڕێكخراوی نەتەوە یەكگرتووەكان بۆ پەروەردەو زانست و...\nخەڵك- بەشی هەواڵ بەرهەم ساڵح، سەرۆك كۆماری عیراق و جێگری دووەمی سكرتێری گشتیی یەكێتی بەبۆنەی ساڵیادی كۆچی دوای دایكیەوە نوسینێكی بڵاوكردووەتەوە و باسی لەوەكردووە، دوری دایك...\nخەڵك-بەشی هەواڵ بەرپرسی دەزگای ھەڵبژاردنەكانی پارتی دیموكراتی كوردستان ڕایدەگەیەنێت، چەندین تێبینیمان داوەتە فڕاكسیۆنەكەمان لە بەغدا بۆ هەمواركردنەوەی یاسای هەڵبژاردنی پارێزگەكان. خەسرۆ گۆران بەرپرسی دەزگای ھەڵبژاردنەكان و...\nPage 367 of 668« First‹ Previous363364365366367368369370371Next ›Last »\nمزنە لە ماڵی هەڵکەوت زاهیر دەعوەتە و دەڵێت سوپڕایزمان هەیە پێکەوە


هەڵوێستی بەشێک لە پەرلەمانتاران بۆ مانگرتن هەم وەک کارێکی مەدەنی و پەرلەمانی، هەم وەک بە چارە زانینی دۆخەکە و گوێگرتن لێیان لەگەڵ ئەوەی کارێکی دوبارەیە و تاقیکراوەتەوە، بەڵام جێگای دەستخۆشی و پشتیوانیە.\nلەگەڵ ئەوەی لە هەرێمی کوردستان دۆخەکە لەوە تێپەڕیوە بە مانگرتنی لەم شێوازە حکومەت بێتە ژێربار، بەڵام لە (ٲزعف ٱلٳیمان) دا ئەمەش خراپ نیە بۆ خودی مانگرتوەکان. مرۆڤ دەتوانێت پەنا بۆ هەمو کارێکی باش بەرێت بۆ ئەوەی بتوانێ هەمو ئەوانەی باوەڕی پێیەتی وە ده‌یان بینێ، بۆیە جێگای دەستخۆشیە کە چەند ئەندامێکی پەرلەمان بڕیاریان داوە لە بینای پەرلەمان بۆ تێپەڕکردنی ئەم دۆخە مانگرتنیان راگەیاندوە. لەگەڵ ئەوەی گومانم هەیە دەستکەوتی گشتی ئەوتۆی هەبێت، بەڵام ئومێد دەخوازم کاریگەری باشی هەبێت، ئەگەرچی بەڕێژە کەمن، بەڵام بونی ویست و ئیرادەکە جێگای دڵخۆشیە .\nبونی ئیرادە و نیەت و ویست گرنگە، ئەگەر مرۆڤ تەنهاش بێت. ئەوکاتەی لە (٢٠٠٢) باس لە لەشکر کێشی تورکیا دەکرا بۆهەرێمی کوردستان د. فەرهاد پیرباڵ (کە بەهەمو جوانی و ناشیرنیەکانیشی لام خۆشەویستە) ئەوکات بڕیاری دا بەتەنهاش بێت بچێت لە زاخۆ هەڵوێست وەربگرێت و پێش بەلەشکری تورک بگرێت دواتر بەحساب لەشکر نەهات (ئەگەرچی بونیان هەبو بە ئێستاشەوە). دکتۆر فەرهاد لە ماڵی رۆشنبیری شەرەفخان ئەوەی بە ژمارەیەکی زۆری ئامادەبوان راگەیاند و ئامادەبو ئەمە بکات و گرنگ ئەوەبو فەرهاد پیرباڵ ئەگەر بەتەنهاش بێت ئیرادەیەکی هەبو .\nبڕیاری مانگرتنی پەرلەمانتاران لە سەرەتای دەستپێکردنەوەی شەڕی ناوخۆی یەکێتی و پارتی لەدوای ڕاپەڕین لەناو پەرلەمان لەگەڵ ئەوەی هیچ ئەنجامێکی ئەرێنی نەبو بۆ وەستانی شەڕ، بەڵام هەڵوێستێکی رێزلێگیراوە .\nمانگرتنی پەرلەمانتاران کارێکی زۆر دوبارەیە پێشوتر تاقیکراوەتەوە و ئەنجامی نەبوە، بۆیە باوەڕم وایە، ئەگەر پەرلەمانتاران پێشەوایەتی خۆپیشاندەران ناکەن و نابن بە پشتێنەیەکی ئاشتی و نەرمونیانی، ئەوا دەبو پەرلەمانتاران بیر لە کارێکی نوێ و کاریگەرتر بکەنەوە، کارێک ئەنجام بدات بەدەستەوە. رێگایەکی نوێ بێت لە نمونەی:\n٭ روبکەنە مەرز و گومرگەکان و لەوێ بڕیاری مانگرتن بدەن، چونکە ئەو ماوەی لە گومرگەکان دەمێننەوە هەم مانگرتنەکەیە و هەم دەتوانن ئەو قاچاخچێتیەی باس دەکرێت و هەیە نەیهێڵن و ئەوماوە داهاتێکی زۆر باش بۆ خەڵک دەگێڕنەوە، یا هەرنا دەتوانن ئەو ماوەیە رێگری لە قاچاخچێتی بگرن. هەرچونیان بۆ ئەوێ سودێک بەداهات دەگەیەنێت بۆ موچە خۆران لەم دۆخەدا.\n٭ دەتوانن لە رێگەی راگەیاندن و کۆنسوڵخانەکان پشتیوانیەک بەدەستبێنن و چاودێروچاوەکان ببەن بۆ مەرزەکان.\nبەتایبەت بۆ ئێستا روداوگەلێک دەبێت خۆپیشاندەرو خەڵکی ناڕازی و موچەخۆران بەگشتی هەستبکەن کەسانێک هەن خۆیان بە نوێنەری خۆپیشاندەران و موچەخۆران و هاوڵاتیانی ئەم هەرێمە دەزانن و کار بۆ گێڕانەوەی مافی خوراویان دەکەن .\n٭ لە کارێکی وادا بازنەی ناڕازی و مانگرتنی پەرلەمانتاران فراوانتر دەبێت و ڕەنگاوڕەنگتر دەبێت، بەشێوەیەک بواری هیچ ناهێڵێتەوە کە بەشێکی تر لە پەرلەمانتاران لەناو هۆڵی پەرلەمان لەگەڵ دەنگی ناڕازی بن و لە دەرێی پەرلەمان دور لە شەقام و خۆپیشاندەربن و بەشێکی تریان دەخرێنە ژێر پرسیارەوە لەلایەن دەنگدەرانیانەوە، کەواتە لە ژمارەیەکی کەم لە پەرلەمانتار دەبن بە ژمارەیەکی گەورەتر.\n٭ ئەم شێوازی مانگرتنە دەچێتە خانەی راستەوخۆی چاودێریکردنی دەسەڵاتی جێبەجێکردن و هێنانەوەی داهات و گێڕانەوەی تاڵانی و قاچاخچێتی گومرگ و گەیشتن بە راستیەکان لە داهاتی سنورەکان و گێڕانەوەیان بۆ خەزێنەی حکومەت نەک چەند کەسێک . کەواتە بەم شێوازی کارکردنە هەم چاودێر و پاسەوانی داهاتی خەڵکی و هەم مانگرتوشی بۆ بەدەستهێنانی داخوازیەکانی خەڵک و خۆپیشاندەر .\n٭ دەکرێ وەک پاڵپشتی بۆ پەرلەمانتاری مانگرتوی مەرزەکان و گومرگەکان هەر پەرلەمانتارێکی بەویژدان و خەمخۆری کورد لە پەرلەمانی عێراق ببێ بە پاڵپشت بۆ ئەوانیش و بۆگەیاندنی دەنگی ناڕازی و خۆپیشاندەرانیش بە پەرلەمانی عێراق و باڵیۆزی وڵاتان و دونیای دەرەوە ئەمیش بە مانگرتنیان لە پەرلەمانی عێراق .\nکەواتە لەبری ئەوەی پەرلەمانتارانی هەرێم لەناو بینای پەرلەمان مانبگرن، با بچن بۆ مەرزەکان و لە بری ئەوەی پەرلەمانتارانی عێراقیش لە دورەوە و لە فیسبوک و راگەیاندنەکان ببن بە پشتیوانی خۆپیشاندەران، با لە پەرلەمانی عێراق مانگرتن رابگەیەنن.


Mewda Media | ئێمەش خاوەنی عەلی مەردانین\nشەڕی ساغکردنەوەی چارەنووسی ناسنامەی کەرکوک، تەنھا لە رێگەی سیاسەتەوە ناکرێ، بەڵکو ئێمەی کورد لەو شەڕەدا دەتوانین پەنا بۆ عەلی مەردانیش ببەین؛ ئەو ھونەرمەندەی ھونەرمەندانی دیکەی فارس و عەرەبیش لێی دەپاڕانەوە فێری ئاواز و مەقاماتیان بکە، ئێ خۆ کردی و بووە خاوەن شانازیی بۆ کوردستان و کوردانی کەرکوک.\nعەلی مەردان بۆ سەلماندنی ناسنامەی کوردستانیبوونی کەرکوک بەڵگەیەکی باشە، کاتێک ئەوان بە فیشەک دەیانویست کەرکوک دەستەمۆ بکەن، عەلی مەردان بە مەقاماتی کوردی وەڵامی دەدانەوە، ئەی ئەوە خەباتی زێڕین و کوردایەتی نییە لەبری پڕکردنی مێشکی ھاوشارییەکانت، تۆ بێیت رۆحیان تژی بکەی لە ئاوازی کوردی و مەقامی کوردانە، لەبری کوشتوبڕ، تۆ بێیت گوێچکەیان سیخناخ بکەی لە بەیت و وشەی کوردی، لەبری ناچارکردن بە گوێگرتن لە ناڵە و فیغان، تۆ بتوانی گۆرانی پێکەوەژیانیان بۆ بڵێی.\nنازم غەزالی، کاتێک عەلی مەردان لە رادیۆی کوردی بەغدا دەبێ، لێی دەپاڕێتەوە فێری مەقام وتنی بکات، فێری دەکات، بەڵام نەمانبینی بۆ مێژوو سوپاسێکی بکات، لە رادیۆی کوردیی تارانیش بەھەمان شێوە، ئەمە دەرخەری ئەوەیە؛ کورد ھونەرەکەیشی خستووەتە خزمەتی پێکەوەژیانەوە، بانگی شەڕ و نەتەوەچێتی نەکردووە، بەڵکو ئاوازی بۆ لێبووردەیی و پێکەوەژیان چڕیوە.\nئێمە داوای کەرکوک ناکەینەوە، بەڵکو ھی خۆمانە و وەریدەگرینەوە، زۆری ھێزمان نییە و مێژوو فشار دەخاتە سەر نەیارەکانمان، چەند بکوژبن، ئێمە ھەر ئاشتیمان دەوێ، سروود و مەقامی ئازادی و پێکەوەژیان دەچڕین، ئەوان عەلی حەسەن مەجیدیان بۆ کوشتنی کورد ناردە کەرکوک، ئێمەش لەگەڵ خەباتی ئازادیخوازی، ھونەرمان کردە نموونەی پێکەوەژیان، چی کووچە و کۆڵانێکی کەرکوک ھەیە پڕ نەبێ لە ئاوازی کوردانەی عەلی، لەسەر شوکر خەیاتیش قسە دەکەم.


هاوڵاتیان کەمترین و هەرزانترین پێداویستیی جەژن دەکڕن | ROJnews\nهاوڵاتیان کەمترین و هەرزانترین پێداویستیی جەژن دەکڕن\nپێنجشەممە, 14 يون 2018 - 10:06\nهاوشێوەی ساڵانی ڕابردوو، هاوڵاتیانی هەرێمی ئامادەکاریی بۆ جەژن دەکەن، بەڵام کەمترین پێداویستیی و لەناویشیاندا هەرزانترین جۆریان دەکڕن.\nبەپێی پێشبینییەکان، سبەینێ یەکەم ڕۆژی جەژنی ڕەمەزانە، هەموو ساڵێک-یش لە ڕۆژانی کۆتایی مانگی ڕەمەزان-دا، هاوڵاتیانی هەرێمی کوردستان ڕوو لە بازاڕ دەکەن و پێداویستییەکانی جەژن دەکڕن، کە سەرەکییترینیان خورادن و خورادنەوە و چکلێت و پۆشاکە.\nقەیرانی دارایی، کە لە کۆتایی ساڵی ٢٠١٤-ەوە لە هەرێمی کوردستان دروستبووە، ساڵ بە ساڵ زیاتر کاریگەرییەکانی لەسەر ژیانی هاوڵاتیان دادەنێت و کەمترین پێداویستییەکانی ژیانیان پڕدەکەنەوە.\nبە ڕووکردنە بازاڕ لەم جەژنەدا بە ڕوونیی ئەو کاریگەرییە دەبیندرێت، ئەگەر چی ژمارەی ئەو کەسانەی بۆ کڕینی پێداویستییەکانی جەژن ڕوویان لە بازاڕ کردبێت، تا ڕادەیەک زۆر بێت، بەڵام کەمترین پێداویستیی دەکڕن و هەوڵ دەدەن سەرەکیترینیشیان بکڕن، هەروەها لەجیاتی ڕووکردن لە مۆڵەکان و کڕینی کەلوپەلی گرانبەها، لە دەوری عارەبانەکان و کەلوپەلە هەرزانەکان کۆدەبنەوە و دەیانکڕن.\nڕۆژنیوز لە بازاڕی شاری هەڵەبجە، کڕیاران و فرۆشیارانی دواند و سەبارەت بە ڕەوشی بازاڕ و کڕیاران پرسیاری لێکردن، ئەوان ئاماژەیان بۆ ئەوەکرد، کە بەهۆی بەردەوامیی پاشەکەوتی مووچە و قەیرانی داراییەوە، هاوڵاتی گرنگیی بە بەرزیی کوالێتی کاڵاکان نادات و هەوڵ دەدات بە کەمترین تێچوو هەندێک لە پێداویستییەکانی خۆی دابین بکات.\nعه‌بدولباست جه‌لال، یەکێک لە مامۆستایانی ئاینیی شارەکە، لەڕێگای ڕۆژنیوزەوە، بانگەوازیی بازرگانان و فرۆشیاران کرد، کە جەژن وەک دەرفەت بۆ گرانکردنی کاڵاکانیان نەقۆزنەوە و ڕەچاوی دۆخی خراپی دارایی بکەن و نرخەکان هەرزان بکەن، بۆ ئەوەی هاوڵاتیان-یش توانای کڕینیان هەبێت.


سادق خەڵخاڵی - ویکیپیدیا، ئینسایکڵۆپیدیای ئازاد\nسەرۆکی دادگای شۆڕشی ئیسلامی\n٢٤ی شوباتی ١٩٧٩ – ١ی ئازاری ١٩٨٠\nدەستنیشان کراوە لەلایەن\nحوسێن مووسەوی تەورێزی\nئەندامی پەرلەمانی ئێران\n٢٨ی ئایاری ١٩٨٠ – ٢٨ی ئایاری ١٩٩٢\nئەندامی پەرلەمانی خوبرەگان\n١٥ی ئابی ١٩٨٣ – ٢١ی شوباتی ١٩٩١\nمحەممەد سادق گیوی\n(١٩٢٦-٠٧-٢٧) ٢٧ی تەممووزی ١٩٢٦\nگیوی، شارستانی خەڵخاڵ، پارێزگای ئەردەوێڵ، ئێران\n٢٦ی تشرینی دووەمی ٢٠٠٣(٢٠٠٣-11-٢٦) (٧٧\nکۆمەڵەی مەلایەتی خەبات\nدەڤەری زانستی قوم\nمحەممەد سادق گیوی خەڵخاڵی (بە فارسی: صادق خلخالی، ٢٧ی تەممووزی ١٩٢٦ – ٢٦ی تشرینی دووەمی ٢٠٠٣) سەرۆکی دادگای شۆڕشی ئیسلامی و مەلای شیعەی ئێرانی بوو کە وەکوو دادوەری سێدارەی ئێران دەناسرێت. سادق خەڵخاڵی لە باوکێکی جوتیار لە نەژادی ئازەریی ئێرانی لەدایکبوو. لە خەڵخاڵی وەکوو «پیاوێکی بچووک، کز، خۆشپێکەنین و بەرزپێکەنین» بیر دەکەنەوە.\n٢ ساڵەکانی دوایە و مردن\nخەڵخاڵی ھاوسەرگیری کردبوو و دوو کوڕ و کچێکی ھەبوو. کچەکەی، فاتمە سادقی، ئەگەرچی لە خێزانێکی ئیسلامی لەدایکبوو، بەڵام خوێندواری زانکۆ بوو، دوکتۆرای خۆی وەرگرتووە و ئێستاش وەکوو کەسێکی سێکۆلار دەناسرێت. کچەکەی نووسەری «بووچی ئێمە بە حیجاب نا دەڵێین» بوو، کە لە ساڵی ٢٠٠٨دا بڵاوبووەتەوە.\nساڵەکانی دوایە و مردن[دەستکاری]\nخەڵخاڵی لە قوم خانەنشین بوو و ھەر لەوێ بە پەروەردەی دەڤەرییەکانی ئیسلامی خەریک بوو.\nسادق خەڵخاڵی لە ساڵی ٢٠٠٣، لە تەمەنی ٧٧ ساڵیدا بە شێرپەنجە و نەخۆشی دڵ گیانی لەدەستدا. سەرۆکی کاتی پەرلەمانی ئێران، مەھدی کەڕووبی لە کاتی مردنی خەڵخاڵی، لە چالاکییەکانی وەکوو قازییەک لە ڕۆژەکانی یەکەمی شۆڕشی ئیسلامی ڕێزی گرت.\n^ "1982 Assembly of Experts Election", The Iran Social Science Data Portal, Princeton University, archived from the original on ١٩ی تشرینی یەکەمی ٢٠١٥, retrieved 10 August 2015 Check date values in: |ڕێکەوتی ئەرشیڤ= (help) Archived ١٩ی تشرینی یەکەمی ٢٠١٥, لە وەیبەک مەشین.\n^ Sadegh Khalkhali\n^ ئ ا Ayatollah Sadegh Khalkhali The Daily Telegraph 28 November 2003\n^ Erdbrink, Thomas (2018-05-03). "A Mummy Turned Up in Iran. Could It Be the Former Shah?". The New York Times. ISSN 0362-4331. Retrieved 2020-08-14.\n^ "Iranian 'Hanging Judge' Dies at 77". AP NEWS. Retrieved 2020-08-14.\n^ "Sadeq Khalkhali (Iranian judge) – Encyclopædia Britannica". Britannica.com. Retrieved 2019-07-09.\n^ Ayatollah Sadeq Khalkhali. Obituary in The Guardian, 1 December 2003 \n^ Afshari, Reza (4 November 2010). "Human Rights, Relevance of Culture and Irrelevance of Cultural Relativism". Rooz online. Archived from the original on 24 September 2015. Retrieved 25 February 2014. Archived ٢٤ی ئەیلوولی ٢٠١٥, لە وەیبەک مەشین.\n^ Goldstein, Dana (17 June 2009). "IRAN AND THE VEIL". The American Prospect. Retrieved 26 February 2014.\n^ Obituary from The Economist\n^ Obituary Archived ٢٧ی شوباتی ٢٠٠٨, لە وەیبەک مەشین. The Daily Telegraph\n^ Obituary The Guardian (gives his full name as Mohammed Sadeq Givi Khalkhali)\n^ Fathi, Nazila (29 November 2003). "Sadegh Khalkhali, 77, a Judge in Iran Who Executed Hundreds". The New York Times Company. Retrieved 25 February 2014.\n^ صبا, صادق (2003-11-29). اصلاح طلبان و در گذشت خلخالی (بە فارسی). BBCPersian. Retrieved 25 February 2014.\nکۆمنزی ویکیمیدیا، میدیای پەیوەندیدار بە سادق خەڵخاڵی تێدایە.\nقەزافی لەگەڵ ئایەتوڵڵا کۆدەبێتەوە ٢ی کانوونی دووەمی ١٩٩٢\nوەرگیراو لە «https://ckb.wikipedia.org/w/index.php?title=سادق_خەڵخاڵی&oldid=842906»\nمەرگەکان بە شێرپەنجە لە ئێران\nئەم پەڕەیە دواجار لە ٠٢:٠٧ی ٢٢ی ئەیلوولی ٢٠٢١ نوێ کراوەتەوە.


تاقیکردنەوەی چەکی نوێی کۆریای باکور بە ئامادەبوونی سەرۆکی وڵاتەکە بەڕێوەدەچێت\nمیدیا فەرمییەکانی کۆریای باکوور تاقیکردنەوەیەکی سەرکەوتووی سیستمی چەکی نوێیان بە ئامادەبوونی سەرۆک کیم جۆنگ ئون ڕاگەیاند.\nڕاپۆرتەکان سەبارەت بەم هەواڵە لە کاتێکدایە کە بەرپرسانی کۆریای باشوور و ئەمەریکا دوای ئەوەی کیم لە مانگی ڕابردوو بە تاقیکردنەوەی مووشەکی بالستیکی کیشوەربڕ بەڵێنەکانی بۆ ڕاگرتنی تاقیکردنەوەکان شکاند، ڕایانگەیاندوە لەوانەیە کۆریای باکوور بەم زووانە تاقیکردنەوە ناوکییەکانی دەستپێبکاتەوە.\nسوپای کۆریای باشوور ڕۆژی یەکشەممە ڕایگەیاند دوو تاقیکردنەوە کە لە ڕۆژی شەممەوە لە کەناەرەکانی ڕۆژهەڵاتی کۆریای باکوورەوە بەرەو دەریا هەڵدراون، دەستنیشان کراون. هەڵدانەکان نزیکەی 110 کیلۆمەتریان لە بەرزایی 25 کیلۆمەترییەوە بڕیوە، کە پیشاندەری ئەوەیە مووشەکەکان، مووشەکی مەودا کورت بوون.\nلە هەواڵەکاندا هیچ وردەکارییەک سەبارەت بە هەڵدانەکە نەخراوەتە ڕوو، بەڵام ڕاپۆرتەکان دەڵێن هەڵدانەکە بە ئامانجە ناوکییەکانی ئەو وڵاتە تاقیکراوەتەوە.\nبە پێی هەواڵەکان لەو تاقیکردنەەیەدا کیم جۆنگ ئون هەروەها فەرمانەکانی بۆ بەهێزکردنی هێزی جەنگی ناوکی دەرکردوە.\nکۆریای باکوور خەریکی پەرەپێدانە بە مووشەکی بالیستیکی مەودای کورت، کە شیکەرەوەکان دەڵێن بۆ بەرگری مووشەکی و لێدانی ئامانجەکانە لە کۆریای باشوور دروستکراون.\nلە ڕۆژی 5 ی مانگی 4دا کیم یۆ جۆنگ خوشکی سەرکردە کیم لە هۆشدارییەکدا کە مەبەستی سەرۆکی کۆریای باشور بوو گوتی کۆریای باکوور دژی جەنگە بەڵام ئەگەر بێتۆ شەڕ ڕووبدات ئەوا چەکی ئەتۆمی بۆ لێدانی کۆریای باشوور بەکار دەهێنێت.\nلە سەرەتای ساڵی 2017، دەزگای هەواڵگری بەرگری ئەمەریکا هەڵیسەنگاند کە کۆریای باکوور توانیویەتی چەکە ناوکییەکانی خۆی بچووک بکاتەوە.\nکیم جۆنگ ئون لە مانگی 1ی ساڵی 2021 دا گوتی وڵاتەکەی توانیویەتی چەکی ناوکی بچووک بکاتەوە و بیانگۆڕێت بۆ چەکی سووک و ستاندارد و بیانکاتە چەکی تاکتیکی.\nسەرۆکی ستوونە هاوبەشەکانی کۆریای باشوور گوتی بڕیارە ویلایەتە یەکگرتووەکانی ئەمەریکا و کۆریای باشوور لە ڕۆژی دووشەممەوە ڕاهێنانی سەربازی ساڵانەی بەهاری بۆ ماوەی نۆ ڕۆژ دەستپێبکەن.\nهەروەها سونگ کیم نێردەی ئەمەریکا بۆ کاروباری ناوکی ڕۆژی دووشەممە سەردانی سیئۆل دەکات بۆ گفتوگۆکردن لەگەڵ هاوتاکەی لە کۆریای باشوور سەبارەت بە وەڵامەکان بۆ هەڵدانە مووشەکییەکانی ئەم دواییەی کۆریای باکوور.\nنێردەی ئەمەریکا ڕایگەیاندوە کە واشنتۆن بە بەبێ مەرجی پێشوەخت ئامادەی گفتوگۆیە، بەڵام پیونگ یانگ پێشنیاری گفتوگۆکانی ڕەتکردەوە، و ویلایەتە یەکگرتووەکانی ئەمەریکای تاوانبار کرد بە سیاسەتی دوژمنکارانە لە دژی وڵاتەکەی.


نه‌عیم روبه‌یعى وه‌زیرى په‌یوه‌ندیه‌كانى حكومه‌تى عیراق ئه‌و ده‌نگۆیانه‌ى ره‌تكرده‌وه، كه گوایه حكومه‌ت یارى PUBG له‌تۆڕه‌كانى ئینته‌رنێت راده‌گرێت، ده‌شڵێت "له‌ئێستادا هیچ پلانێكى له‌و جۆره له‌ئارادا نییه".\nنوسینگه‌ى راگه‌یاندنى وه‌زیرى په‌یوه‌ندیه‌كانى حكومه‌تى عیراق له‌به‌یاننامه‌یه‌كدا بڵاویكردووه‌ته‌وه، هه‌ندێك پروپاگه‌نده له‌تۆڕه كۆمه‌ڵایه‌تیه‌كاندا بڵاوبونه‌ته‌وه گوایه حكومه‌ت له‌رێگه‌ى وه‌زاره‌تى په‌یوه‌ندیه‌كانه‌وه یارى PUBG له‌تۆڕى ئینته‌رنێت راده‌گرێت، به‌ڵام ئه‌و ده‌نگۆیانه ره‌تده‌كه‌نه‌وه و له‌ئێستادا هیچ نیازێك بۆ راگرتنى ئه‌و یارییه له‌ئارادا نییه.\nپێشتر له‌تۆڕه كۆمه‌ڵایه‌تیه‌كاندا بڵاوكرایه‌وه گوایه حكومه‌تى عیراق بڕیاریداوه به‌ڕاگرتنى یارى PUBG له‌سه‌رانسه‌رى عیراقدا، كه ئێستا ژماره‌یه‌كى زۆر خه‌ڵك له‌جیهاندا به‌و یاریه‌وه سه‌رقاڵن و ئه‌و هه‌نگاوه‌ش له‌سه‌ره‌تاى مانگى شوباتی داهاتوه‌وه ده‌ستپێده‌كات.\n1/20/2019 11:25:29 AM


دیداری نێوان سازمانی خەبات ی كوردستان و پارتی دیموكراتی كوردستان\nرۆژی دووشەممە رێكەوتی 23ی گەلاوێژی 1396 بەرامبەر بە 14/8/2017 شاندێكی سازمانی خەبات ی كوردستان سەردانی پێوەندییەكانی پارتی دیموكراتی كوردستانیان كرد.\nشاندی سازمانی خەبات پێكهاتوو لە بەرێز كامیل نورانی فەرد ئەندامی دەفتەری سیاسی و\nبەرێزان شیلان محەممەدی و ئەوین فەرەجی ئەندامانی كومیتەی ناوەندی لە لایەن بەرێز عەلی حوسێن بەرپرسی پێوەندییەكانی پارتی دیموكراتى كوردستان و خاتوو چیمەن ئەندامی كارگیری پێوەندیی پێشوازییان لێكرا.\nلەودیدارە دۆستانەیەدا وێرای پیرۆزبایی شاندی سازمانی خەبات بە بۆنەی 16ی ئاب ساڵیادی دامەرزاندنی پارتی دیموكراتی كوردستان و هەروەها دەست بەكاربوونی بەرێز عەلی حوسێن وەك بەرپرسی پێوەندییەكانی پارتی چەندین بابەت و باسی گرینگی رۆژ ئالوگۆری بیروڕای لەسەر كرا.\nلەدرێژەی دانیشتنەكەدا دۆخی كورد بە گشتی و كورد لە كوردستانی ئێران و دۆخی هێز و لایەنە سیاسیەكانی كوردستان و باشووری كوردستان بە تایبەتی قسەی لەسەر كرا . بابەتێكی تر پرسی ریفراندۆم لە هەرێمی كوردستان بوو كە دوولایەن لەسەر گرینگی و چارەنووس ساز بوونی ئەو پرسە پێیان داگرتەوە.\nلەكۆتایی دیدارەكەدا لەسەر بەردەوامی و پەرەدان بە پێوەندیی و دۆستایەتی لە مێژینەی نیوان سازمانی خەبات كوردستانی ئێران و پارتی دیموراتی كوردستان پێداگری كرایەوە.\nڕێکه‌وت: 2017-08-15 20:33:54